Η ποιήτρια της ελληνικής στιχουργικής Ευτυχία Παπαγιαννοπούλου – Newsbeast\nΗ μικρασιάτισσα «κεντήστρα» του λαϊκού μας τραγουδιού!\n«Μας γέλασες παλιοζωή / μας γέμισες ελπίδες / μα στις βαθιές ρυτίδες / το δάκρυ μας κατρακυλά / Νύχτα πέρασε το τραίνο / και το χάσαμε / κάπου θέλαμε να πάμε / μα δε φτάσαμε», έγραφε η Ευτυχία Παπαγιαννοπούλου στο ακυκλοφόρητο «Νύχτα πέρασε το τραίνο» του Μάνου Λοΐζου, σε έναν στίχο που συμπυκνώνει μια ζωή δημιουργίας, πάθους και προσωπικών τραγωδιών...\nΑν και η πρώτη της επαφή με το τραγούδι έγινε κάπου εκεί στα τέλη της δεκαετίας του '40, ενώ λίγο αργότερα ήρθε και η δισκογραφία, με τη Μαρίκα Νίνου να μεσολαβεί και να γνωρίζει τη Μικρασιάτισσα στον Τσιτσάνη. Τα δυο πρώτα τραγούδια που του έγραψε ήταν τα «Στο παλιόσπιτο ετούτο» και «Πήρα τη στράτα κι έρχομαι».\nΗ Παπαγιαννοπούλου, μια μορφωμένη γυναίκα της εποχής, συνδύασε ερωτικό στίχο και κοινωνικό προβληματισμό, δημιουργώντας σχολή στην ελληνική στιχουργική, έτσι όπως απαθανάτισε τον καημό του Έλληνα: «Βλέπετε τον Έλληνα και μερακλώνεται και σηκώνεται και χορεύει ζεϊμπέκικο. Ας είναι και βιομήχανος! Δεν λέω τον σνομπ, αλλά τον άλλο, που παθιάζεται και στριφογυρίζει, ζώντας εκείνη τη στιγμή τους πόθους του και τα όνειρά του. Τραγουδά και χορεύει τις λύπες του και τις χαρές του, βαλσαμώνει τον πόνο του, μεταμορφώνει σε ήχους τους χτύπους της καρδιάς του. Το λαϊκό μας τραγούδι ξεπήδησε από μια ανάγκη, γι' αυτό είναι αληθινό, γι' αυτό εξελίχθηκε. Πρέπει όμως ν' αδειάσεις ψυχή και πνεύμα για να το πιάσεις. Πρέπει να ζυμωθείς με το λαό, να ζήσεις τους καημούς του. Γράφεται πρώτα με την καρδιά και το συναίσθημα και ύστερα με τεχνική. Κι έτσι μόνο μας αναστατώνει, μας βάζει σε κίνηση, μας προβληματίζει», έλεγε η Παπαγιαννοπούλου σχετικά.\nΤα τραγούδια της αποτελούν μνημεία του λαϊκού μας πολιτισμού και πάγιες αξίες στην καρδιά του Έλληνα. Αξίζει να ακούσουμε εδώ και πάλι τον Σακελλάριο στη χιουμοριστική ιστορία της ζωής της: «Αυτά τα λίγα λεφτουδάκια, που χρειαζότανε για την ψυχαγωγία της, τα έβγαζε μόνη της. Έπαιρνε συχνά μέρος σε κάτι αρπαχτές παραστάσεις σε μακρινές αθηναϊκές συνοικίες και έγραφε πάντα τραγούδια, που τα πουλούσε σε λαϊκούς συνθέτες για ένα πενηντάρι ή για ένα κατοστάρικο. Το κακό είναι ότι πουλούσε τραγούδια και σε άθλιους στιχουργούς που είχαν μια οικονομική επιφάνεια και καμώνονταν τους σπουδαίους... Κατόρθωσε το τρελό: να συνδυάσει ερωτικό και κοινωνικό τραγούδι σε τρία τετράστιχα. Ίσως αυτό ήταν και η αποθέωσή της και ίσως το μυστικό της επιτυχίας της, κάτι που πολύ αργότερα το “δανείστηκαν” αρκετοί. Τραγούδια που αφήσανε στους αγοραστές περιουσίες ολόκληρες, είχανε πουληθεί από την Ευτυχία για τέσσερα-πέντε δεκάρικα. Η καημένη, όμως η Ευτυχία, ποτέ δεν βαρυγκώμησε: “Με γεια τους με χαρά τους”, έλεγε. Κι όταν είχε πάλι αδεκαρίες -και πότε δεν είχε;- έγραφε μερικά τραγούδια και πήγαινε και τα μοίραζε δεξιά κι αριστερά. Η ζωή της όλη, όπως σας είπα και παραπάνω, ήτανε μια ζωή γεμάτη μιζέρια και φτώχεια. Η Ευτυχία, όμως, ποτέ δεν έχασε το κέφι της. Σατίριζε όλους και όλα. Και πρώτα-πρώτα τον ίδιο της τον εαυτό»...\nΗ «Γριά» έκλεισε τα μάτια της σε ηλικία 79 ετών, στις 7 Ιανουαρίου 1972, έχοντας στο πλευρό της την άλλη της κόρη, Ρέα, που τη φρόντισε ως τα γεράματά της. Τελευταία της επιθυμία ήταν να της τραγουδήσουν το «Άμαξα μεσ' τη βροχή»...\nΣΧΕΤΙΚΑ TAGS«Ευτυχια Παπαγιαννοπουλου» viral ΦακελοΣ «Πορτραιτα»\nΤριτη, 01 Μαϊου 2018, 11:07\nΈχω πάθει την πλάκα μου διαβαζωντας το βιογραφικο της!,,, Τα τραγούδια της έχουν αφησει εποχές , αλλά έχουν ......αφήσει και αρκετους συνθετες με αρκετά χρήματα στις τσέπες τους . Ντροπή τους που δεν ανεγνωρισαν την πατρότητα των στοιχων τους\nΤεταρτη, 12 Φεβρουαριου 2014, 17:20\nΤεταρτη, 12 Φεβρουαριου 2014, 15:02\nαχ βρε κόσμε αδικε\nΜεγάλες κουβέντες , πάντα επίκαιρες !\nΤεταρτη, 12 Φεβρουαριου 2014, 12:58\nΜποεμισα! Κοσμοπολιτισα! Αθανατη!!!!!!!!


Παροιμίες για το μήνα Απρίλιο | Karla.News\nΣαν ρίξει ο Μάρτης μια βροχή κι Απρίλης άλλη μία, να δεις κουλούρες στρογγυλές και πίττες σαν αλώνι.\nΚαι τ” Απριλιού ταις δεκοχτώ, πέρδικα ψόφησε στ” αυγό (δηλαδή απ” το κρύο).\nΩς τ” Απριλιού τις δεκαοχτώ να” χεις τα μάτια σου ανοιχτά. Περάσανε οι δεκαοχτώ, άραξε πάνω σ” ένα αυγό.\nAν κάνει ο Mάρτης δυο νερά κι ο Aπρίλης πέντε – δέκα, να δεις το κοντοκρίθαρο πως στρίβει το μουστάκι, να δεις και τις αρχόντισσες πως ψιλοκλεισιρίζουν, να δεις και τη φτωχολογιά πως ψιλοκοσκινάει.\nΟ Μάρτης έχει τ” όνομα, κι ο Απρίλης τα λουλούδια.\nΑλί στα Μαρτοκλάδευτα και τ” Απριλοσκαμένα.


ΧΟΥΖΟΥΡΗΣ Κ. ΓΙΩΡΓΗΣ\nΝΑΞΟΣ ΚΑΙ ΒΟΥΡΛΑ\nΚωδ. Πολιτείας: 4333-0090\nΑπό τα μέσα του 18ου μέχρι τα τέλη του 19ου αιώνα πολλοί Νάξιοι μεταναστεύουν στα Μικρασιάτικα παράλια. Τα Βούρλα ήταν ο κατ' εξοχήν τόπος προορισμού των. Πολλοί εγκαταστάθηκαν μόνιμα στα Βουρλά ενώ άλλοι μετακινούνταν εποχικά μεταξύ των δύο τόπων. Αυτή η επικοινωνία Νάξου-Βουρλών είχε σαν αποτέλεσμα τη δημιουργία αδελφικών σχέσεων και την απόκτηση κοινών βιοτικών και πολιτισμικών στοιχείων. Η παρούσα εργασία σκοπό είχε να αναδείξει αυτές τις σχέσεις και να συλλέξει τα στοιχεία αυτά των δύο τόπων, ώστε, καταγράφοντάς τα, να μείνουν ανεξίτη...


Οι επιπτώσεις της Μικρασιατικής Καταστροφής στον ελληνικό πολιτισμό - PDF\nΟι επιπτώσεις της Μικρασιατικής Καταστροφής στον ελληνικό πολιτισμό\nDownload "Οι επιπτώσεις της Μικρασιατικής Καταστροφής στον ελληνικό πολιτισμό"\n1 2 ο ΕΠΑΛ ΑΜΑΛΙΑΔΑΣ Ερευνητική εργασία Οι επιπτώσεις της Μικρασιατικής Καταστροφής στον ελληνικό πολιτισμό Τμήμα Α3 Σχολικό Έτος\n2 ΠΕΡΙΛΗΨΗ Το θέμα της εργασίας μας είναι η Μικρασιατική καταστροφή και οι επιπτώσεις της στον Ελληνικό πολιτισμό. Πιο συγκεκριμένα, μας ενδιέφερε να μάθουμε περισσότερα για θέματα όπως, οι επιρροές της ζωής των προσφύγων στην ελληνική κουζίνα, στους ρεμπέτικους χορούς και την λογοτεχνία. Ερευνήσαμε στο διαδίκτυο παραδοσιακές συνταγές, ακούσαμε ρεμπέτικα τραγούδια της εποχής και διαβάσαμε αξιόλογα ποιήματα. Ο σκοπός μας ήταν να μάθουμε τις επιρροές που είχε η καταστροφή της Σμύρνης στην Ελλάδα. Τέλος, χωριστήκαμε σε τρεις ομάδες οι οποίες είχαν να αναπτύξουν ένα συγκεκριμένο θέμα. 1\n3 Χωριστήκαμε σε τρεις ομάδες τα ονόματα των οποίων εξαρτήθηκαν από τα χρώματα των φακέλων μας. Ονόματα μαθητών/τριών: Κόκκινη ομάδα: Παναγοπούλου Κωνσταντίνα Παπαδοπούλου Ελευθερία Τσιχλιά Αναστασία Τσακοπιάκου Παναγιώτα Χριστοπούλου Παναγιώτα Μπλε ομάδα: Παρασκευοπούλου Φωτεινή Σκουτέρη Παναγιώτα Σταθοπούλου Αναστασία Τριαντοπούλου Γεωργία Τσάκου Πανούλα Πράσινη ομάδα: Τρικόγια Μαρία Νντρέου Ρενίνο Νταουλλτζίου Αφροδίτη Φωτακοπούλου Χριστίνα Παπαγεωργίου Ανδριάνα Επιβλέποντες καθηγητές: Παπαδόπουλος Πέτρος, Μπόκος Αλέξανδρος\n4 Πίνακας περιεχομένων 1. Εισαγωγή Προβληματική του θέματος Διαδικασία της έρευνας Συμμετέχοντες Μεθοδολογία Τεχνικές Αποτελέσματα Μαγειρική κουζίνα Πολίτικη Κουζίνα Καππαδοκία Πόντος Ιωνία Συστατικά της κουζίνας τους βότανα και μπαχαρικά Η μικρασιατική καταστροφή στη λογοτεχνία ποίηση ζωγραφική Σημαντικοί Λογοτέχνες συγγραφείς Σημαντικοί ποιητές Σημαντικοί ζωγράφοι Ιστορία του ρεμπέτικου τραγουδιού Αξιολόγηση συμπεράσματα αναστοχασμός Βιβλιογραφία Παράρτημα... 22\n5 1. Εισαγωγή Ένα από τα πιο σημαντικά γεγονότα της χρονιάς που πέρασε ήταν η συμπλήρωση ενενήντα χρόνων από την μικρασιατική καταστροφή. Αυτό είχε ως αποτέλεσμα να μας δημιουργηθούν απορίες και περιέργεια σχετικά με τη ζωή και τον πολιτισμό των κατοίκων της Μικράς Ασίας. Πιο συγκεκριμένα αναζητήσαμε πληροφορίες σχετικά με τις επιπτώσεις που είχε η Μικρασιατική καταστροφή στον Ελληνικό πολιτισμό και ιδιαίτερα στον χώρο της κουζίνας, του χορού, της μουσικής, της ποίησης, της ζωγραφικής και της λογοτεχνίας. 2. Προβληματική του θέματος Με τον όρο Μικρασιατική καταστροφή περιγράφεται περισσότερο η τελευταία φάση της Μικρασιατικής εκστρατείας, δηλαδή το τέλος του "ελληνοτουρκικού πολέμου του ", η φυγή από την Τουρκία της ελληνικής διοίκησης, που είχε εγκατασταθεί στα δυτικά μικρασιατικά παράλια, στη Σμύρνη, κατά τη Συνθήκη των Σεβρών, (αμέσως μετά την ανακωχή του Μούδρου), όπως και η σχεδόν άτακτη υποχώρηση του ελληνικού στρατού μετά την κατάρρευση του μετώπου, και η γενικευμένη πλέον εκδίωξη μεγάλου μέρους τους ελληνογενούς πληθυσμού από τη Μικρά Ασία, που είχε όμως ξεκινήσει πολύ νωρίτερα και που είχε διακοπεί με την "ανακωχή του Μούδρου". Τα γεγονότα αυτά είχαν ως αποτέλεσμα, μετά τη Καταστροφή της Σμύρνης, και της Ανακωχής των Μουδανιών, που συνομολογήθηκε στην ομώνυμη πόλη (11 Οκτωβρίου 1922), και την ένα μήνα μετά, εκκένωση της χερσονήσου της Καλλίπολης (στις 11 Νοεμβρίου) από το εκεί ελληνογενές στοιχείο, με την "υποχρεωτική ανταλλαγή πληθυσμών" που ακολούθησε στη συνέχεια, μέχρι το 1924, απ όλη τη Μικρά Ασία και τον ερχομό 1,5 εκατομμυρίων ελληνογενών προσφύγων στην Ελλάδα, να επιφέρουν την τελεία καταστροφή του Θρακικού και Μικρασιατικού ελληνισμού μαζί με του Πόντου. Ο πλήρης απολογισμός της καταστροφής αυτής που συντελέσθηκε ιστορικά σε δύο περιόδους, (αμφότερες τετραετίες), και είναι πράγματι πολύ δύσκολος. Οι αρπαγές και οι λεηλασίες σπιτιών και περιουσιών, οι γεωργικές και κτηνοτροφικές καταστροφές, το γκρέμισμα σχολείων, ναών και άλλων ευαγών ιδρυμάτων, η χρεοκοπία και καταστροφή βιοτεχνικών και βιομηχανικών επιχειρήσεων με τον παράλληλο ευτελισμό κάθε ανθρώπινης αξιοπρέπειας που περιλαμβάνονται μαρτυρικοί βασανισμοί αιχμαλώτων, βιασμοί και ηθική οδύνη υπό το κλίμα του τρόμου και της απειλής του θανάτου, αλλά και οι ατέλειωτες πορείες αιχμαλώτων, στα περιώνυμα "τάγματα εργασίας", με άγνωστο αριθμό ανθρώπων που χάθηκαν σ αυτά, οι σφαγές, οι θηριωδίες μέχρι και οι εκτελέσεις επί των 1\n6 αποφάσεων των τουρκικών δικαστηρίων της "Ανεξαρτησίας" δεν έχουν μέχρι σήμερα ερευνηθεί πλήρως. Επιπλέον, εξίσου μεγάλο ήταν και το κύμα προσφύγων, αφού από τις περιοχές της Μικράς Ασίας, του Πόντου και της Καππαδοκίας, ξεριζώθηκαν βιαίως και διαλύθηκαν ποικιλοτρόπως εκατομμύρια άνθρωποι από τον κόσμο τους, τη ζωή τους και τους ανθρώπους τους όσοι βεβαίως έμειναν ζωντανοί από τις ωμότητες και τη στοχευμένη εθνοκάθαρση των "προοδευτικών" εθνικιστών Νεοτούρκων. Μέσα σε όλα αυτά, αξίζει να σημειωθεί ότι σε βάρος των Μικρασιατών προσφύγων δεν έγιναν μόνο οι τουρκικές φρικαλεότητες, αλλά και δύο βασικότατες παραβιάσεις των ανθρωπίνων τους δικαιωμάτων από την Διεθνή Κοινότητα. Οι Έλληνες της Μ. Ασίας υποχρεώθηκαν σε ανταλλαγή, άρα αναγκάστηκαν να φύγουν από τη Μ. Ασία, σύμφωνα με όσα συμφωνήθηκαν στη Λωζάννη. Η παραμονή σε έναν οποιονδήποτε τόπο είναι, αναφαίρετο δικαίωμα κάθε ανθρώπου, σύμφωνα με τα ανθρώπινα δικαιώματα, όπως αυτά τα έχει καθορίσει ο δυτικός κόσμος. Αλλά ακόμη χειρότερα παραβιάστηκαν τα δικαιώματα τους, όταν υπό την πίεση των Μ. Δυνάμεων, το 1930, η ελληνική κυβέρνηση ουσιαστικά χάρισε στο στρατοκρατικό κεμαλικό δημόσιο τις περιουσίες τουλάχιστον Μικρασιατών Ελλήνων. Η επαίσχυντη αυτή συμφωνία αποτελεί μοναδικό παράδειγμα παγκοσμίως απροκάλυπτης ληστείας, που έλαβε χώρα με τη συγκατάθεση της Κοινωνίας των Εθνών. Ο ερχομός των προσφύγων στα ελληνικά εδάφη επέφερε μεγάλες αλλαγές τόσο στη ζωή των ίδιων, όσο και σε αυτή των ντόπιων κατοίκων. Με αφορμή την παρέλευση ενενήντα χρόνων από τα γεγονότα αυτά, μας δημιουργήθηκε το ενδιαφέρον να ερευνήσουμε τις αλλαγές που προξένησε η μαζική είσοδος και παραμονή των προσφύγων της Μικράς Ασίας στον πολιτισμό και την κουλτούρα των Ελλήνων. Πιο συγκεκριμένα, στο πλαίσιο της ερευνητικής αυτής εργασίας καλούμαστε να απαντήσουμε στα ακόλουθα ερωτήματα. Ποιες ήταν οι επιπτώσεις της μικρασιατικής καταστροφής στον ελληνικό πολιτισμό όσον αφορά: το χώρο της μαγειρικής και της ελληνικής κουζίνας, τη μουσική και το χορό, την ποίηση, τη ζωγραφική και τη λογοτεχνία; 2\n7 3. Διαδικασία της έρευνας 3.1 Συμμετέχοντες Στην υλοποίησή της ερευνητικής εργασίας συνέβαλαν δύο (2) καθηγητές και δεκαπέντε (15) μαθητές από το τμήμα Α3 της Α Τάξης του 2ου ΕΠΑΛ Αμαλιάδας, που εργάστηκαν στο εργαστήριο πληροφορικής και στην βιβλιοθήκη του σχολείου. 3.2 Μεθοδολογία Τεχνικές Η διαδικασία πραγματοποίησης του μαθήματος της ερευνητικής εργασίας δεν έμοιαζε με τη διδασκαλία που διενεργείται στα υπόλοιπα μαθήματα. Αρχικά χωριστήκαμε σε τρεις διαφορετικές ομάδες και εργαστήκαμε συνεργατικά μέχρι το τέλος της εργασίας. Η κάθε ομάδα αναζήτησε πληροφορίες σχετικές με το θέμα που είχε αναλάβει, χρησιμοποιώντας το διαδίκτυο και έντυπο υλικό, όπως εφημερίδες και περιοδικά με παρεμφερή θέματα και αφιερώματα. Οι πληροφορίες δεν αφορούσαν μόνο κείμενα αλλά και σχετικές φωτογραφίες. Επίσης, επισκεφθήκαμε τον Παμμικρασιατικό Σύνδεσμο Πατρών και Περιχώρων, όπου μας μίλησε ο πρόεδρός του, γόνος ο ίδιος προσφύγων από τη Μικρά Ασία, για θέματα σχετικά με την εργασία μας και μας ξενάγησε στο χώρο του μουσείου του Παμμικρασιατικού Συνδέσμου και στη γειτονιά Προσφυγικά της Πάτρας, στα μέρη όπου εγκαταστάθηκαν και έζησαν πολλοί πρόσφυγες. Επιπλέον, παρακολουθήσαμε το ντοκιμαντέρ ΣΜΥΡΝΗ: Η Καταστροφή μιας Κοσμοπολίτικης Πόλης, με θέμα την καταστροφή της Σμύρνης. Το ντοκιμαντέρ ασχολείται με την άνοδο και την πτώση της κραταιάς, πολυεθνικής Σμύρνης από τις αρχές του προηγούμενου αιώνα μέχρι τη Μικρασιατική Καταστροφή. Τέλος, ακολούθησε η συγγραφή της εργασίας και η παρουσίασή της ενώπιον των μαθητών της Α τάξης του σχολείου μας. 4. Αποτελέσματα 4.1 Μαγειρική κουζίνα Πολίτικη Κουζίνα Εξετάζοντας τις ιδιαιτερότητες της μαγειρικής των κατοίκων της Μικράς Ασίας, θα ξεκινήσουμε από την Πολίτικη Κουζίνα, η οποία στην πορεία της ιστορικής της εξέλιξης από τον 7ο π.χ. αιώνα με την εγκατάσταση των Μεγαριτών εμπλουτίστηκε με τις γνώσεις και τις πρακτικές του αρχαίου Ελληνικού κόσμου. Εμπειρίες που περιγράφονται στους «Δειπνοσοφιστές» του Αθηναίου. Αργότερα, ως αποικία της Ρωμαϊκής αυτοκρατορίας, ή μετέπειτα Νέα Ρώμη συμπληρώνει την κουζίνα της με τις γαστρονομικές εμπειρίες των Ρωμαίων. 3\n8 Στην διαμόρφωση των ελληνικών γευστικών παραδόσεων σημαντική είναι η συμβολή της «αστικής πολίτικης κουζίνας», μαζί με τις τοπικές κουζίνες της Ιωνίας, της Καππαδοκίας και του Πόντου. Εξελικτικά, ο πλούτος αυτός θα συγκεραστεί με τις απαιτήσεις της Χριστιανικής θρησκείας και θα συνθέσει την ταυτότητα της βυζαντινής κουζίνας. Από την μια πολυτελή βασιλικά και πριγκιπικά γεύματα με σπάνιες και εκλεκτές τροφές, μαγειρεμένες με επιτηδευμένους τρόπους από έμπειρους μαγείρους και στρατιά βοηθούς και από την άλλη απλά, λιτά γεύματα και νηστίσιμα των λαϊκών τάξεων και μοναχών. Ταυτοχρόνως οι διάφορες εθνότητες, Αρμένιοι, Εβραίοι, Λεβαντίνοι, Κιρκάσιοι, Γεωργιανοί κ.α. καθώς και Έλληνες ετεροδημότες Χιώτες, Κρήτες, Αιγαιοπελαγίτες, Ηπειρώτες, Πόντιοι, Καππαδόκες κ.α. θα την μπολιάσουν με τις δικές τους γευστικές παραδόσεις. Για εκατοντάδες χρόνια τα βοοειδή και τα πρόβατα της Θεσσαλίας, Μακεδονίας και της ποντιακής ενδοχώρας, τα βούτυρα της Τραπεζούντας και της Ούρφας, τα άλευρα της Κριμαίας και των παραδουνάβιων περιοχών, το χαβιάρι και τα αλίπαστα της Ρωσίας, η ζάχαρη και το ρύζι της Αιγύπτου, ο καφές της Υεμένης, ο παστουρμάς της Καισαρείας, η μαστίχα της Χίου, το ελαιόλαδο του Αδραμυττίου της Κρήτης και της Μυτιλήνης, οι χουρμάδες της Βαγδάτης, οι ξηροί καρποί της Ανατολίας, τα σύκα και τα σταφύλια της Ιωνίας τροφοδοτούσαν νύχτα-μέρα τις αγορές της. Επίσης οι εύφορες πεδιάδες της Θράκης και της Βιθυνίας, καθώς και τα περιβόλια μέσα κι έξω από τα τείχη της Πόλης, προμήθευαν την κουζίνα της με ποικιλία εύγευστων λαχανικών και φρούτων και τις τέσσερεις εποχές. Αν σε όλα αυτά προσθέσουμε την πλούσια ψαριά της Προποντίδας και του Βοσπόρου 80 είδη ψάρια έφθαναν στην κεντρική αγορά, μας πληροφορεί ο Αρμένιος διευθυντής της Καρακίν Ντερβετζιάν στη μελέτη του «Τα ψάρια και η αλιεία» (1915) σχηματίζουμε μια πρώτη εικόνα για την αφθονία αγαθών, που σε ειρηνικούς καιρούς ήταν προσιτά σε όλα σχεδόν τα οικονομικά νοικοκυριά. Χαρακτηριστικά στοιχεία της Πολίτικης Κουζίνας, που διασώθηκε δια μέσου της προφορικής παράδοσης από μητέρα σε κόρη, από γειτόνισσα σε γειτόνισσα και από μάγειρα σε βοηθό ήταν οι γεύσεις που αναδύονται από τα φρέσκα και ποιοτικά υλικά 4\n9 μαγειρεμένα στην πρωτογενή τους μορφή, δίχως πολύπλοκες σάλτσες, εμπλουτισμένα με καρυκεύματα σε ισορροπημένες δόσεις. Περιείχε μεγάλη ποικιλία ορεκτικών με βάση το ψάρι, τα αλίπαστα, όπως η πολίτικη λακέρδα παράδοση βυζαντινή ο τσίρος, ο λικουρίνος, (καπνιστός κέφαλος), τα εντόσθια. Τα λαδερά γεμιστά μύδια, σκουμπριά, σπλήνες, λαχανόφυλλα, αμπελόφυλλα, μελιτζάνες κ.α., γεμισμένα με κρεμμύδι, ρύζι, ελαιόλαδο και καρυκεύματα αποτελούσαν δείγμα επιδεξιότητας της Πολίτισσας νοικοκυράς στα γιορτινά τραπέζια. Από το καθημερινό διαιτολόγιο του πολίτικου σπιτιού δεν έλειπε το ψάρι, μαγειρεμένο με διάφορους τρόπους. Άλλωστε, η ιχθυοτροφία, αγαπητή στους χριστιανούς και τους Εβραίους, ήταν ξένη προς τις γευστικές συνήθειες των Τούρκων. Τα μαγειρευτά φαγητά με κρέας, λαχανικά εποχής και αυγολέμονο, διάφορα γεμιστά με κιμά, ποικιλία λαδερών λαχανικών, σούπες, ρύζι, όσπρια, σαλάτες, αποτελούσαν το σύνηθες εδεσματολόγιο. Στα γιορτινά κεράσματα, τα «τραταμέντα» του πολίτικου σπιτιού, την πρώτη θέση είχε το «άσπρο» γλυκό, η γνωστή βανίλια, εμπλουτισμένη με τοπικά υλικά όπως καϊμάκι, φρούτα εποχής, άνθη ακακίας, γαζίας κ.α. επίσημο κέρασμα του Πατριαρχείου μέχρι τις μέρες μας, ήταν συνήθεια άγνωστη στις άλλες εθνότητες της Πόλης, καθώς και στους ελληνικούς πληθυσμούς της Μικράς Ασίας. Το άσπρο γλυκό διαδόθηκε στην Πόλη από τους Χιώτες ζαχαροπλάστες, όπως μας πληροφορεί ο περιηγητής Εβλιά Τσελεμπί, (17ος αιώνας). Μια άλλη κατηγορία σπιτικών κερασμάτων ήταν τα σιροπιαστά γλυκίσματα. Παράδοση που ξεκινά από την βυζαντινή εποχή με την «κοπτή», όπως την περιγράφει ο Φ. Κουκουλές στην μελέτη του «Βυζαντινών Βίος και Πολιτισμός», για να εξελιχτεί στον γνωστό μας μπακλαβά και τις παραλλαγές του. Ανάμεσα στα καθημερινά σπιτικά γλυκίσματα εντάσσονται επίσης και ο σιμιγδαλένιος χαλβάς και τα γαλακτερά γλυκά, το ρυζόγαλο, το μαλεμπί με ροδόνερο, το ταούκ-γκιοσού (κρέμα με ίνες από στήθος κοτόπουλου). Το γλυκό αυτό που έφθασε με τους Ρωμαίους κατακτητές, αγαπήθηκε και πολιτογραφήθηκε κωνσταντινουπολίτικο, ενώ αργότερα ξεχάστηκε στην γενέτειρά του Ρώμη. Στο πολίτικο σπίτι η προετοιμασία του καθημερινού φαγητού, καθώς και των γιορτινών γευμάτων απαιτούσε γνώση, χρόνο και επιτηδειότητα. Η μαγειρική, από τις κύριες ασχολίες της Πολίτισσας, αποτελούσε γι αυτήν ταυτόχρονα χώρο δημιουργίας και προβολής, καθώς οι Πολίτες απαιτούσαν στο τραπέζι ποικιλία επιμελημένων εδεσμάτων. Στην Κωνσταντινούπολη, εκτός από τον οικογενειακό μικρόκοσμο της σπιτικής κουζίνας, διατροφικές συμπεριφορές διαμόρφωναν επίσης και τα παραδοσιακά μαγειρεία, τα οποία τις αρχές του 20ού αιώνα εξελίσσονταν σε σύγχρονα εστιατόρια, π.χ. ο «Παντελής» κ.α. Οι ταβέρνες και τα καπηλειά, που στεγάζονταν στις χριστιανικές γειτονιές, αποτελούσαν χώρους εκτόνωσης του ανδρικού πληθυσμού. 5\n10 Όσον αφορά στις επισιτιστικές και διατροφικές συμπεριφορές των Ελλήνων Μικρασιατών, παρατηρούμε ότι αυτές διαφέρουν αρκετά από τις αντίστοιχες των Κωνσταντινουπολιτών. Το διαιτολόγιό τους περιελάμβανε κρέας προβάτου ή αρνιού, ενίοτε από θηράματα κυνηγιού και ποταμίσια ψάρια ή παστά. Το φθινόπωρο ετοίμαζαν για τις ανάγκες του χειμώνα παστουρμά, σουτζούκι, παστό κρέας, καβουρμά και ξερά κόκαλα. Το νωπό κρέας ήταν για τους Καππαδόκες μια πολυτέλεια. Τα γαλακτοκομικά προϊόντα δεν έλειπαν από κανένα σπίτι. Μάλιστα το γιαούρτι με μέλι ή πετιμέζι προσφερόταν τις γιορτές στους καλεσμένους. Το γιαούρτι είχε και άλλες χρήσεις. Συνόδευε κάποια παραδοσιακά φαγητά, ενώ ανακατεύοντάς το με νερό έφτιαχναν ένα δροσιστικό ποτό, το αϊράνι. Οι νοικοκυραίοι καλλιεργούσαν κηπευτικά και αμπέλια για τις ανάγκες του σπιτιού. Η περιοχή ήταν πλούσια και σε οπωροφόρα. Το πιο φημισμένο φρούτο ήταν το βερίκοκο το οποίο ξέραιναν το χειμώνα και το μαγείρευαν με αρκετούς τρόπους σε φαγητά και γλυκά και το πιο βασικό προϊόν ο λιναρόσπορος. Η ελιά δεν ευδοκιμούσε και λάδι έβγαζαν από το λινάρι, το σουσάμι και το όπιο γεγονός που διαφοροποιούσε την κουζίνα της Καππαδοκίας από εκείνη της Ιωνίας. Με μεγάλη ευχαρίστηση έτρωγαν το πλιγούρι με μανιτάρια. Τα παιδιά από πολύ μικρά ξεχώριζαν τα καλά και όχι τα δηλητηριώδη μανιτάρια. Στην κατηγορία των αγαπημένων φαγητών συναντούμε τα σαλιγκάρια, τα οποία μάζευαν μετά τις φθινοπωρινές βροχές και τις σούπες που τις έτρωγαν και για πρωινό. Καθημερινής κατανάλωσης ήταν οι πίτες και τα πεϊνιρλί. Στα φαγητά τούς άρεσε να προσθέτουν ξηρούς καρπούς, όπως καρύδια, σταφίδες και μπαχαρικά με πρώτα το μαύρο και κόκκινο καυτερό πιπέρι, το σουμάκι, το κύμινο, τον κρόκο (σαφράνι), την κανέλα. Όσοι «τυχεροί» είχαν συζύγους και γιους ξενιτεμένους στην Κωνσταντινούπολη γεύονταν και κάποιες σπάνιες λιχουδιές που τους έστελναν από την πρωτεύουσα: παστές σαρδέλες, τσίρους, ελιές, κονιάκ, ρούμι και χιώτικη μαστίχα για το χειμωνιάτικο γιορτινό τραπέζι. Αρετές, οι κουραμπιέδες, τα ιτσλί και ο μπακλαβάς σερβίρονταν στις γιορτές και στους γάμους. Τα γλυκά του κουταλιού διαδόθηκαν στα τέλη του 19ου αιώνα και τα πρόσφεραν με κονιάκ και ούζο. Γλυκά ήταν και τα εορταστικά φαγητά: τα μήλα, τα κυδώνια, τα ξερά βερίκοκα και τα δαμάσκηνα, πάντα γεμιστά με κιμά, ρύζι, κρεμμύδι και μπαχαρικά. Ο ντολμάς του Αϊ-Βασίλη ήταν ένα ολόκληρο αρνί (ή μόνο τα δύο πλευρά του) γεμιστό με ρύζι ή πλιγούρι, κρεμμύδια, φουντούκια, καρυδόψιχα, σταφίδες και μπαχαρικά. Το ρύζι και οι ξηροί καρποί συμβόλιζαν την προσδοκία για αφθονία. Ο καϊγκανάς, γιορτινός και αυτός, ήταν μια παραλλαγή της ομελέτας με αυγά, αλεύρι και μέλι. Ετοιμαζόταν την ημέρα του γάμου για τον γαμπρό. Συνήθιζαν να τον στέλνουν και στα φιλικά σπίτια για να γνωστοποιήσουν τη γέννηση των παιδιών τους. Το ίδιο φαγητό στον Πόντο ήταν γνωστό ως «φούστρον». Το πρωτοχρονιάτικο τραπέζι γλύκαινε η κολοκυθόπιτα, την οποία συνόδευαν με ξηρούς καρπούς, τυρί του τσομλεκιού, σταφύλια, καρπούζια διατηρημένα από το 6\n11 καλοκαίρι, πορτοκάλια και φυσικά παστουρμά και σουτζούκι. Τις γιορτινές ημέρες και στους γάμους έφτιαχναν και το κεσκέκι χυλός από βρασμένο κρέας και σιτάρι. Η ζώο θυσία (το κρέας) γινόταν για να στεριώσει ο γάμος. Το σιτάρι που το συνόδευε ήταν ο σπόρος, ο καρπός της γης, και παρέπεμπε σε ευχή για ευκαρπία των νεόνυμφων. Κεσκέκι μαγείρευαν και στον Πόντο και στην Ιωνία, απλώς χρησιμοποιούσαν διαφορετικές ονομασίες. Το πασχαλινό τραπέζι είχε πάντα σούπα, κρέας ψητό, πιλάφι, πίτες, τυρί και καϊμάκι. Το φαγητό σερβιριζόταν στον σοφρά, σε μπακιρένια ή πήλινη πιατέλα. Έτρωγαν όλοι από το ίδιο πιάτο, καθισμένοι σε μαξιλάρες από υφαντά κιλίμια. Μεγάλη ήταν η ποικιλία και στα νηστίσιμα φαγητά, δεν συγκρίνεται όμως με τη λίστα των γιορτινών τους. Αντίθετα, η ζωή στη Σμύρνη ήταν πιο εύκολη και σαφώς πιο ευχάριστη, ιδιαίτερα η κοινωνική ζωή, που είχε αστικά χαρακτηριστικά. Στις γευστικές τους συνήθειες συνυπάρχουν τα παραδοσιακά φαγητά της ενδοχώρας, οι έντεχνες συνταγές της πολίτικης κουζίνας, οι γευστικές συνήθειες των νησιών του Αιγαίου και οι επιρροές της ευρωπαϊκής κουζίνας. Η διατροφή τους βασιζόταν στα όσπρια, στα λαχανικά, στα ψάρια και στο κρέας. Η ιδιαιτερότητά της κατά κύριο λόγο οφείλεται στην ελαιοπαραγωγή και στην πλούσια ιχθυοπανίδα. Για παράδειγμα, τσιπούρες, πένες, σουλήνες, μπαρμπούνια δεν έβρισκες πουθενά αλλού, ούτε καν στην Πόλη. Τα σταφύλια, οι σταφίδες, το κρασί, το ξίδι, το πετιμέζι δεν έλειπαν από κανένα αγροτικό ή αστικό νοικοκυριό. Στα οπωροπωλεία υπήρχαν τοπικά φρούτα αλλά και εισαγόμενες ποικιλίες. Το καλοκαίρι κάθε σπίτι ετοίμαζε την ετήσια σάλτσα του. Ήταν η κουζίνα της αφθονίας. Στις σημαντικές οικογενειακές εκδηλώσεις, αρραβώνες, γάμους, βαφτίσια, απαραίτητο κέρασμα ήταν τα αμυγδαλωτά με σουμάδα, καθώς ο καρπός της αμυγδαλιάς συμβόλιζε την ευγονία. Το γλυκό των Χριστουγέννων ήταν τα σεκέρ λουκούμια (οι κουραμπιέδες) και τα φοινίκια που συμβόλιζαν τον σπαργανωμένο Χριστό και το κυρίως φαγητό το γουρουνόπουλο περιχυμένο με χυμό από νεράντζι. Το Πάσχα το αρνί είχε γέμιση από ρύζι, αμύγδαλα και κουκουνάρια και το έψηναν στη χόβολη αποβραδίς ως το πρωί. Σουβλιστό αρνί ή κατσίκι έφτιαχναν μόνο στα βοσκοτόπια. Από γλυκίσματα, τα γλυκά του κουταλιού καθαρά ελληνική συνήθεια ήταν ευρύτατα διαδεδομένα στην Ιωνία. Διάσημα ανά τον κόσμο και τα σιροπιαστά τους: ο μπακλαβάς, το κανταΐφι, το εκμέκ και το σαραϊγλί σερβιρισμένα με καϊμάκι. Τα γλυκά του κουταλιού και οι μαρμελάδες συνηθίζονταν και στον Πόντο τα ετοίμαζαν πάντα το καλοκαίρι. Στις φθινοπωρινές ετοιμασίες παρασκεύαζαν τους γιοχάδες (λεπτό φύλλο πίτας), τον καβουρμά και το λάχανο. Τα γεωργικά και τα κτηνοτροφικά προϊόντα βρίσκονταν σε αφθονία. Οι κάτοικοι των παραλιακών πόλεων είχαν την τύχη να γεύονται και τα νοστιμότατα ψάρια της Μαύρης Θάλασσας: παλαμίδες, καλκάνια, κολιούς και κυρίως τα χαμψιά (γαύρος). Πλούσια ήταν και τα γαλακτοκομικά προϊόντα, γι' αυτό και οι νοικοκυρές δημιούργησαν συνταγές που προέκυψαν από την ανάμειξη γαλακτοκομικών προϊόντων κυρίως με τα παράγωγα του σιταριού. Από τα λαχανικά το προβάδισμα είχαν το μαύρο λάχανο, τα παντζάρια, οι κολοκύθες, τα σέσκουλα, οι τσουκνίδες. Στον Πόντο όμως, όπως και 7\n12 στην Καππαδοκία, η ελιά δεν ευδοκιμούσε. Έτσι, μαγείρευαν με βούτυρο. Το φαγητό με βάση το κρέας και τα λαχανικά αποτελούσε το γιορτινό τους μενού. Τα σαλιγκάρια και τα μύδια ήταν τα δημοφιλή εδέσματα των νηστειών, ενώ αυγά μαγειρεμένα με διάφορους τρόπους το πρόχειρο και εύκολο φαγητό. Η κουζίνα των μεγαλοαστών Ποντίων, στα εμπορικά κέντρα των παραλίων, στην Τραπεζούντα, στην Κερασούντα και στη Σαμψούντα έφερε έντονες ρωσικές επιρροές: τη ρωσική σαλάτα, τη σούπα μπορτς, τα πιροσκί. Η μαγειρική των λαϊκών τάξεων ήταν απλή και ανεπιτήδευτη. Στην ποντιακή κουζίνα συναντούμε φαγητά κοινά σε όλη τη Μικρά Ασία, όπως το κεσκέκι (ή χερσές ή κουρκούτα), οι λαχανοντολμάδες, το φούστρον, το μαντί και το νερομπούρεκο. Στις νότιες περιοχές του Πόντου η τοπική κουζίνα επηρεάστηκε και από την τουρκική κουζίνα: σε παραλλαγές καταναλώνουν κρεατόπιτες και κεμπάπια Καππαδοκία Η διατροφή των Ελλήνων της Καππαδοκίας βασιζόταν κυρίως στα σιτηρά, το ψωμί, τα παράγωγά του σταριού-αλεύρι, πλιγούρι, χόνδρος, σιμιγδάλι, τραχανάς, αλευρόσουπες, σπιτικά μακαρόνια (εριστούδια), πίτες, μαντί και ακολουθούσαν τα όσπρια. Οι νοικοκυρές για τις ανάγκες του χειμώνα ετοίμαζαν τον «καβουρμά», τσιγαρισμένο κρέας προβάτου, σουτζούκι και παστουρμά με τα οποία μαγείρευαν όσπρια, σούπες και άλλα φαγητά. Από το τραπέζι τους δεν έλειπαν τα αλίπαστα. Υπήρχε αφθονία γαλακτοκομικών προϊόντων: βούτυρο, γιαούρτι, αϊράνι, τυρί, καϊμάκι. Η ορνιθοτροφία, η παραγωγή αυγών και η καλλιέργεια κηπευτικών κάλυπταν τις οικογενειακές ανάγκες. Η διατήρηση των θερινών λαχανικών γινόταν με την μέθοδο της αποξήρανσης. Επίσης αλάτιζαν ή διατηρούσαν σε ξύδι (τουρσί) διάφορα λαχανικά. Να σημειώσουμε ακόμη πως η Καππαδοκία ήταν ένας απέραντος οπωρώνας και παρήγαγε άφθονους ξηρούς καρπούς. Είναι χαρακτηριστικό ότι αρκετά γιορτινά φαγητά περιέχουν ξηρούς καρπούς και κρέας Πόντος Ο πόντος έχει ποικιλία γεωργικών και κτηνοτροφικών προϊόντων, πλούσια αλιεία και αναπτυγμένο εμπόριο. Παρήγαγε μεγάλες ποσότητες αραβόσιτο, όσπρια (γευστικότατα φασόλια), κριθάρι, βρώμη, σιτάρι, λινάρι, ρύζι, φουντούκια, καρύδια, κάστανα, κεράσια, μήλα, αχλάδια. Ο θαλάσσιος πλούτος διευκόλυνε την διατροφή των λαϊκών τάξεων. Στα παράλια της Σινώπης και της Τραπεζούντας υπήρχαν ταλιάνια για την αλιεία της παλαμίδας. Η Σινώπη φημιζόταν για την ιχθυόσκαλά της. Άλλωστε, κατά τον Στράβωνα: «οι Σινωπείς ήταν οι δεύτεροι καλύτεροι ψαράδες». Οι παλαμίδες, τα καλκάνια, οι κολιοί, τα σαφρίδια και κυρίως τα χαμψιά ή χαμψία (ο γαύρος δηλαδή) ήταν από τις βασικές τροφές των Ποντίων. Τα φαγητά με βάση το κρέας και τα πουλερικά μαγειρεύονταν τις Κυριακές και τις γιορτές. Η κουζίνα των λαϊκών τάξεων και του αγροτικού χώρου ήταν απλή και ανεπιτήδευτη. 8\n13 Τα γεωργικά και κτηνοτροφικά προϊόντα του Πόντου οδήγησαν τις νοικοκυρές στη δημιουργία συνταγών που προέκυψαν κυρίως από την ανάμιξη γαλακτοκομικών προϊόντων με τα παράγωγα των σιτηρών, καλαμποκάλευρο, κριθάρι, σιτάρι, πλιγούρι, κορκότο. Η πατάτα, που πρωτοκαλλιεργήθηκε το 1872 στο Αδάπαζαρ της Νικομήδειας και διαδόθηκε στα τέλη του 19ου αιώνα στην ευρύτερη Μικρά Ασία, συνόδευε τα γιορτινά φαγητά, τα «αγνάρατα» Ιωνία Σε γενικές γραμμές, στην κουζίνα της Ιωνίας συνυπήρχαν τα παραδοσιακά φαγητά της Μικράς Ασίας, οι περίφημες συνταγές της πολίτικης κουζίνας, οι γευστικές συνήθειες των νησιών του Αιγαίου και οι επιρροές της ευρωπαϊκής κουζίνας δια μέσω των Λεβαντίνων και των εισαγόμενων προϊόντων της Δύσης. Η ιδιαιτερότητά τους, κατά κύριο λόγο, οφειλόταν στην τοπική ελαιοπαραγωγή και την πλούσια ιχθυοπανίδα του Αιγαίου. Τα διάφορα είδη ψαριών, τα μαλακόστρακα και τα μαλάκια, τα λαχανικά, τα τοπικά χόρτα με τα οποία παρασκεύαζαν χορτόπιτες και σαλάτες, τα όσπρια και το κρέας αποτελούσαν τον κορμό του διαιτολογίου του Ελληνισμού της Ιωνίας Συστατικά της κουζίνας τους βότανα και μπαχαρικά «Τις ιστορίες του τόπου μας, για να μην τις ξεχνάμε, τις βάζουμε μέσα στα φαγητά μας.» Αρμπαρόριζα Ανακουφίζει από τις ημικρανίες και μειώνει την χοληστερόλη. Το άρωμά της φέρνει λίγο από λιβάνι. Χρησιμοποιείται στις μαρμελάδες και στα γλυκά του κουταλιού Βασιλικός Χρησιμοποιήστε το για υπέροχες σάλτσες. Προέρχεται από το γνωστό φυτό του βασιλικού. Χρησιμοποιείται κυρίως για το άρωμα του. 9\n14 Γαρύφαλλο Το γαρύφαλλο προέρχεται από το λουλούδι αυτού του φυτού, το οποίο συλλέγεται όσο είναι ακόμη μπουμπούκι. Χρησιμοποιείται για τη ναυτία και τον εμετό. Δίνει άρωμα σε γλύκα και σάλτσες. 25% περιεκτικότητα σε αιθέριο έλαιο που χρησιμοποιείται στην οδοντιατρική. Η γεύση είναι δυνατή και καυστική. Το άρωμα είναι ευχάριστο. Χρησιμοποιείται στη ζαχαροπλαστική, στην αρτοποιία, στην ποτοποιία και στον αρωματισμό κρεάτων και ποτών Γλυκάνισο Μαλακώνει το λαιμό και μας ηρεμεί. Διακριτικό άρωμα σε σούπες, χορτόπιτες και σαλάτες. Αρωματίζει επίσης το ούζο, το τσίπουρο, διάφορα λικέρ και σιρόπια Δάφνη Νοστιμίζει σάλτσες, ψαρικά, κρέατα και όσπρια. Καταπολεμά τα φουσκώματα, ανοίγει την όρεξη και τονώνει τα τεμπέλικα στομάχια. Τα φύλλα χρησιμοποιούνται ως άρτυμα στη μαγειρική και στη συσκευασία ξηρών καρπών. Το αιθέριο έλαιο (δαφνέλαιο) χρησιμοποιείται για την παρασκευή εντομοκτόνων και παρασιτοκτόνων Κανέλλα Έχει καστανοκόκκινο χρώμα και έντονο άρωμα. Χρησιμοποιείται κυρίως στη μαγειρική και τη ζαχαροπλαστική. Συμπεριλαμβάνεται ως κύριο συστατικό σε μίγματα, ποτά, καφέδες, γλυκά και κρέατα. Είναι ένα από τα αρχαιότερα μπαχαρικά και προέρχεται από την Κεϋλάνη. Διακρίνεται σε γλυκιά και πικρή. Προσθέτει ωραία γεύση και άρωμα σε όλων τωνειδών τα φαγητά ακόμα και σε ποτά Κάρδαμο Είναι πλούσιό σε βιταμίνη C. Βοηθάει την πέψη των γαλακτοκομικών προϊόντων. Συνοδεύει κυρίως σαλάτες αλλά και μαγειρευτά λαχανικά. 10\n15 Κρεμμύδι Δίνει πικάντικη γεύση στο φαγητό. Αρωματίζει το φαγητό. Ανακουφίζει άμεσα από τον πόνο του εγκαύματος Κύμινο Έχει ιδιαίτερο έντονο άρωμα. Θεωρείται πως τονώνει την καρδιά. Ταιριάζει πολύ με κρέας και ψάρι. Χρησιμοποιείται ως αφέψημα, ως έγχυμα και ως διάλυμα. Μπορούμε να μασήσουμε τους σπόρους του Μοσχοκάρυδο Το μοσχοκάρυδο προέρχεται από τους σπόρους της μοσχοκαρυδιάς αρωματίζει μοναδικά σε πολλές συνταγές. Είναι επίσης χρήσιμο στην αντιμετώπιση των ρευματικών πόνων. Η γεύση του είναι πικάντικη (φρεσκοτριμμένο πολύ πιο δυνατή). Σε μικρές ποσότητες είναι κατάλληλο για σούπες. Δίνει λεπτή γεύση σε σάλτσες, ζωμούς,κρέατα, ομελέτες και γλυκά Πάπρικα Προέρχεται από τους καρπούς ορισμένων ποικιλιών πιπεριάς Capsicum Annum.Η γεύση της και το άρωμά της κυμαίνεται από γλυκό έως δριμύ. Δίνει ζωηρό και κόκκινο χρώμα σε πολλά τρόφιμα. Η καψαϊκίνη είναι υπεύθυνη για την καυτερή της γεύση Πιπέρι Προέρχεται από τους καρπούς των φυτών της οικογένειας Piperaceae.Το πιπέρι ερεθίζει συγκεκριμένους γευστικούς κάλυκες της γλώσσας. Χρησιμοποιείται σχεδόν σε όλα τα φαγητά. 11\n16 Ρίγανη Προέρχεται από το φυτό Origanum Vulgare. Είναι αρωματικό φυτό που χρησιμοποιείται και ως φάρμακο από την αρχαιότητα. Διευκολύνει την πέψη, ανοίγει την όρεξη και φυλάει από τα κακά πνεύματα. Στο φαγητό προσθέτει κυρίως άρωμα αλλά και ωραία γεύση Σκόρδο Είναι από το φυτό Allium sativum. Έχει έντονα καυστική γεύση και δυνατή οσμή. Έχει την ιδιότητα να θανατώνει επικίνδυνα βακτηρίδια στο στομάχι. 4.2 Η μικρασιατική καταστροφή στη λογοτεχνία ποίηση ζωγραφική Το γεγονός της Μικρασιατικής Καταστροφής και της ανταλλαγής των πληθυσμών μεταξύ Ελλάδας και Τουρκίας προηγήθηκε μιας σημαντικής λογοτεχνικής γενιάς στον ελλαδικό χώρο, της γενιάς του Μεσοπολέμου ή Γενιάς του 30, πάνω στην οποία και έριξε βαρύ τον ίσκιο του. O ενθουσιώδης ελληνοκεντρισμός και ο ρομαντισμός της Μεγάλης Ιδέας που επηρέαζε το έργο των πεζογράφων της προηγούμενης εικοσαετίας, βενιζελικών και αντιβενιζελικών, ξαφνικά δέχθηκαν ισχυρό πλήγμα. H Γενιά του 30 σημαδεύει αυτή την τραγική στροφή στην ελληνική πνευματική δημιουργία και προετοιμάζει τις ρεαλιστικότερες μορφές τέχνης που θα ακολουθήσουν στη μεταπολεμική πεζογραφία. Ένα μεγάλο μέρος των λογοτεχνών της Γενιάς του 30 προέρχεται από τις πνευματικές και κοινωνικές εστίες της M. Aσίας. H ζωή στις πόλεις που άφησαν, οι παιδικές και εφηβικές τους αναμνήσεις, ο εύρωστος, κοσμοπολίτικος κοινωνικός περίγυρος της «χαμένης πατρίδας» αναδύονται μέσα από τα μυθιστορήματά τους και έρχονται σε αντίθεση με τις δραματικές αφηγήσεις της καταστροφής. Οι αναμνήσεις αυτές είναι ο πρώτος «χρόνος» στη λογοτεχνία της καταστροφής. Αυτό καθ αυτό το γεγονός της Μικρασιατικής Καταστροφής αναλύεται στο έργο των λογοτεχνών του Μεσοπολέμου σε τρεις φάσεις: Στη φάση του ξεριζωμού των ανθρώπων από τη M. Ασία, στη φάση του ερχομού τους ως προσφύγων στον ελλαδικό χώρο, και στη φάση της εγκατάστασης και της προσπάθειας ενσωμάτωσης. H θέση που παίρνουν όσοι μιλούν για το γεγονός είναι η θέση του πρόσφυγα. H φωνή του ντόπιου που δέχεται τον πρόσφυγα διαθλάται σχεδόν πάντα μέσα από την προσφυγική ψυχολογία. Το μεγαλύτερο μέρος της Γενιάς του 30 είναι αυτόπτες 12\n17 μάρτυρες κάποιας φάσης ή και όλων των φάσεων της καταστροφής: κανείς τους δεν είναι συναισθηματικά αποστασιοποιημένος από το γεγονός όλοι τους σχεδόν το περιγράφουν ως μια άφατη καταστροφή και μια τραγική μοίρα που σημαδεύει όχι μόνο τις ζωές των ατόμων αλλά και τη συλλογική συνείδηση και μνήμη. Η ελληνική λογοτεχνία επηρεάστηκε σε μεγάλο βαθμό, όχι από την ανταλλαγή των πληθυσμών το 1923, αλλά από τη Μικρασιατική Καταστροφή το 1922 και από τις συνέπειές της στους πληθυσμούς που αναγκάστηκαν να αφήσουν τις εστίες τους. Οι εικόνες από τις πατρίδες που εγκατέλειψαν, ο πόλεμος, αλλά και οι ευτυχισμένες στιγμές, ακολουθούσαν εκείνους οι οποίοι έγιναν μετέπειτα συγγραφείς ή ποιητές, και καθόρισαν τη θεματική του λογοτεχνικού έργου τους. Αυτοί με ανάμεικτα συναισθήματα απέδωσαν την πραγματικότητα όπως την είχαν ζήσει. Σ αυτό το σημείο αξίζει να αναφερθούμε σε συγκεκριμένους συγγραφείς οι οποίοι παρουσίασαν τα γεγονότα που σημάδεψαν τη σύγχρονη ιστορία μας Σημαντικοί Λογοτέχνες συγγραφείς Ο Ηλίας Βενέζης (Αϊβαλί, ) είναι ένας από τους σημαντικούς συγγραφείς της γενιάς του 30, ο οποίος έζησε την αιχμαλωσία και τον ξεριζωμό. Σχεδόν σε όλα του τα έργα γράφει για τις αναμνήσεις του από τη ζωή του στη Μικρά Ασία, για το τι είχανε και τι έχασαν. Αναφέρεται στην ειρηνική συμβίωση των Ελλήνων με τους Τούρκους στην Αιολική Γη, στην οποία ο πρωταγωνιστής μιλά για τις περιπέτειές του πριν από τη Μικρασιατική Καταστροφή. Περιγράφει τα όνειρά του και τον ευδαιμονικό τρόπο ζωής κοντά στη φύση, έναν τρόπο που διαταράχθηκε από τον πυροβολισμό που σήμανε τον Α Παγκόσμιο Πόλεμο. Σε άλλο του έργο, στο μυθιστόρημά του Γαλήνη, περιγράφονται οι δυσκολίες που αντιμετωπίζουν οι πρόσφυγες από τη Φώκαια όταν έρχονται να εγκατασταθούν στην Ελλάδα. Στο έργο του Νούμερο γίνονται αναφορές στις περιπέτειες που έζησε κατά τη διάρκεια της αιχμαλωσίας του, ενώ στο Μικρασία, χαίρε, συγκέντρωσε κείμενά του τα οποία είχαν δημοσιευθεί στην εφημερίδα ΤΟ ΒΗΜΑ το 1972, πενήντα χρόνια δηλαδή μετά τη Μικρασιατική Καταστροφή. Όπως σημειώνει: «Στα εφηβικά μου χρόνια η μοίρα μου ήταν να βρεθώ μες στην πύρινη ζώνη της καταστροφής εκείνης. Η ζωή μου συνδέθηκε με αυτά τα συμβάντα που σφράγισαν και τη μοίρα μου ως συγγραφέα: τα περισσότερα βιβλία μου έγιναν χρονικό και αφιέρωμα στο δράμα της Μικρασίας». 13\n18 Ο Κοσμάς Πολίτης ζούσε στην Αθήνα ( ). Η οικογένειά του είχε μετακομίσει το 1889 στη Σμύρνη λόγω της οικονομικής καταστροφής που υπέστη. Φοίτησε στην Ευαγγελική Σχολή και το Αμερικανικό Κολέγιο Σμύρνης. Στο καλύτερό του μυθιστόρημα, Στου Χατζηφράγκου, εμπνευσμένο από τη Μικρασιατική Καταστροφή, η ιστορία του αναφέρεται σε μια μικρή λαϊκή συνοικία της Σμύρνης. Αναπλάθει την παιδική ηλικία των ηρώων του στη Σμύρνη, τις ευτυχισμένες και ξέγνοιαστες στιγμές, αλλά και τη δραματική αλλαγή της ζωής τους κατά τη διάρκεια του πολέμου και αργότερα με τον ξεριζωμό. Ο Στρατής Δούκας (Αϊβαλί, ) δεν έγραψε πολλά βιβλία, αλλά θα τον θυμόμαστε για την εξαιρετική νουβέλα Η ιστορία ενός αιχμαλώτου. Με λιτό και κοφτό τρόπο ο Δούκας αφηγείται μια αληθινή ιστορία ενός τουρκόφωνου Έλληνα, ο οποίος είχε συλληφθεί αιχμάλωτος, και αφού απέδρασε για να σωθεί, προσποιήθηκε τον Τούρκο. Ο συγγραφέας πήγαινε στα χωριά της Μακεδονίας και άκουγε τις ιστορίες των προσφύγων και κρατούσε σημειώσεις. Στην Κατερίνη γνώρισε τον ήρωα του βιβλίου του και απέδωσε τις περιπέτειές του με αυθεντικότητα και αντικειμενικότητα. Δεν αναζητεί ευθύνες για τον πόλεμο και δεν καταφεύγει στις απλουστεύσεις ή στα αίτια του πολέμου. Αυτό που τον ενδιαφέρει είναι να φανεί η φρίκη του πολέμου σε όποια πλευρά κι αν βρίσκεται κανείς. Το μήνυμα είναι αντιπολεμικό, μια και ο συγγραφέας αφιερώνει το βιβλίο του «στα κοινά μαρτύρια των λαών» Επίσης είχε στενούς δεσμούς με τον συμπατριώτη του Φώτη Κόντογλου (Αϊβαλί, ), ο οποίος στο έργο του Το Αϊβαλί η πατρίδα μου (1962) θυμάται με νοσταλγία τις ευτυχισμένες στιγμές στην πατρίδα του και σχολιάζει τις σχέσεις ανάμεσα στους δύο λαούς, τα δεινά των Ελλήνων. 14\n19 Η Διδώ Σωτηρίου ήταν Ελληνίδα συγγραφέας και δημοσιογράφος. Μεγαλύτερη αδελφή της Έλλης Παππά, γεννήθηκε στο Αϊδίνιο της Μικράς Ασίας και το 1909 η οικογένειά της εγκαταστάθηκε στη Σμύρνη Ήρθε πρόσφυγας στον Πειραιά και κατόπιν στην Αθήνα μετά τη Μικρασιατική καταστροφή, όπου και σπούδασε, συνεχίζοντας στο Πανεπιστήμιο της Σορβόννης. Το 1936 άρχισε να εργάζεται σαν δημοσιογράφος σε διάφορα έντυπα, ενώ το 1944 έγινε αρχισυντάκτρια της εφημερίδας Ριζοσπάστης. Μετά τον Εμφύλιο συνεργάστηκε με το περιοδικό Επιθεώρηση Τέχνης και την εφημερίδα Η Αυγή. Το πρώτο της μυθιστόρημα κυκλοφόρησε το Τα έργα της έχουν μεταφραστεί σε πολλές γλώσσες. Το μυθιστόρημά της Ματωμένα χώματα έχει κυκλοφορήσει σε περίπου αντίτυπα. Το 2001 η Εταιρία Ελλήνων Συγγραφέων καθιέρωσε προς τιμήν της το βραβείο "Διδώ Σωτηρίου", το οποίο απονέμεται "σε ξένο ή Έλληνα συγγραφέα που με τη γραφή του αναδεικνύει την επικοινωνία των λαών και των πολιτισμών μέσα από την πολιτισμική διαφορετικότητα". Στο μυθιστόρημά της Μέσα στις φλόγες, ένα ταξίδι στη Σμύρνη το καλοκαίρι του 1918 θα γίνει η αφετηρία μιας καινούργιας ζωής για τη μικρή ηρωίδα και την οικογένειά της. Το κοριτσάκι εισέρχεται σταδιακά στα γεγονότα που φέρνουν το τέλος της ειρήνης και την προσφυγιά. Η καινούργια πατρίδα της είναι αφιλόξενη και οι άνθρωποι εχθρικοί. Μέσα σ αυτό το περιβάλλον είναι αναγκασμένη να επιβιώσει η ηρωίδα. Έργα της Διδώς Σωτηρίου είναι: Οι νεκροί περιμένουν (1959) Ηλέκτρα (1961) Ματωμένα χώματα (1962) Η Μικρασιάτικη Καταστροφή και η στρατηγική του ιμπεριαλισμού στην Ανατολική Μεσόγειο(1975) Εντολή (1976) Μέσα στις φλόγες (1978) Επισκέπτες (1979) Κατεδαφιζόμεθα (1982) Θέατρο (1995) Τυχαίο συναπάντημα και άλλες ιστορίες (2004) 15\n20 Ο διηγηματογράφος Γιώργος Ιωάννου ( ), που έζησε στη Θεσσαλονίκη, έγραψε για τους πρόσφυγες και την προσφυγιά σ αυτή την πόλη. Στο διήγημά του Στου Κεμάλ το σπίτι, περιγράφει τη συγκίνηση μιας Τουρκάλας που επισκέπτεται την οικογένεια, η οποία κατοικεί σ ένα παλιό σπίτι δίπλα σ εκείνο στο οποίο είχε ζήσει τα πρώτα παιδικά του χρόνια ο Κεμάλ Ατατούρκ. Ερχόταν πάντα κατά την περίοδο που οι μουριές είχαν καρπούς και κοίταζε το σπίτι και έδινε ευχές στους καινούργιους ενοίκους Σημαντικοί ποιητές Ο Γιώργος Σεφέρης γεννήθηκε στη Σμύρνη το 1900 και ήταν ο πρωτότοκος γιος του Στέλιου και της Δέσπως. Το 1914, εποχή κατά την οποία άρχισε να γράφει τους πρώτους στίχους του, με το ξέσπασμα του Μεγάλου Πολέμου κατά τη θερινή περίοδο του έτους, η οικογένεια μετανάστευσε στην Ελλάδα. Είναι ένας από τους σημαντικότερους Έλληνες ποιητές και εκ των δύο μοναδικών βραβευμένων με το Νόμπελ Λογοτεχνίας Ελλήνων, μαζί με τον Οδυσσέα Ελύτη. Τον Ιούλιο του 1928 δημοσιεύει στη Νέα Εστία, επώνυμα ως Γ. Σεφεριάδης, το "Μια βραδιά με τον Κύριο Τεστ", μετάφραση έργου του Βαλερί. Το 1929 συνοδεύει τον Εδουάρδο Εριό σε ταξίδι του στην Ελλάδα. Τον Μάιο του 1931 εκδίδεται με το ψευδώνυμο Γ. Σεφέρης η "Στροφή" και τον ίδιο χρόνο διορίζεται υποπρόξενος και έπειτα διευθύνων του ελληνικού Γενικού Προξενείου του Λονδίνου. Το 1934 ο Γ. Σεφέρης επιστρέφει στην Αθήνα και τον Ιανουάριο του 1935 αρχίζει η συνεργασία του με τις εκδόσεις Νέα Γράμματα, αναδημοσιεύοντας τη Στέρνα. Το 1936 διορίζεται πρόξενος στη Κορυτσά, όπου θα παραμείνει μέχρι το Στις 13 Φεβρουαρίου του 1937 δημοσιεύει στα Νέα Γράμματα επιστολή του περί της δημοτικής γλώσσας. Το 1938 μετατίθεται στην Αθήνα ως προϊστάμενος της Διεύθυνσης Εξωτερικού Τύπου του Υφυπουργείου Τύπου και Πληροφοριών. Αν και η παιδεία και εκπαίδευσή του ήταν περισσότερο ευρωπαϊκή παρά ελληνική, εκείνος όχι μόνο δεν απαρνήθηκε την ελληνική λογοτεχνία, αλλά την καλλιέργησε σε βάθος με σκοπό να την ανανεώσει. Η ποίησή του επηρεάστηκε από τον Έλιοτ (T.S Elliot), τον Κλωντέλ, το Βαλερί και τον Πάουντ (Ezra Pound). Το γεγονός όμως που χάραξε ανεξίτηλα τη σφραγίδα του στη συνείδηση του ποιητή ήταν η εθνική καταστροφή του 1922 κι ο ξεριζωμός του μικρασιατικού ελληνισμού. Το 1963 η φήμη του Σεφέρη ξεφεύγει από τα εθνικά όρια και εξαπλώνεται σε 16\n21 ολόκληρο τον κόσμο. Καρπός της η βράβευσή του με το Βραβείο Νόμπελ Λογοτεχνίας από τη Σουηδική Ακαδημία Επιστημών. Είναι ο πρώτος Έλληνας που τιμήθηκε με το παγκοσμίως ανώτερο βραβείο πνευματικής προσφοράς. Έως σήμερα ακολούθησε μόνο ο Οδυσσέας Ελύτης, το Το 1967 η δικτατορία των Συνταγματαρχών κατέλυσε το Σύνταγμα στην Ελλάδα αναστέλλοντας τις ατομικές ελευθερίες. Ο Σεφέρης εκδηλώθηκε έντονα εναντίον της τόσο γραπτά όσο και με δημόσιες ρητές δηλώσεις του. Στις 28 Μαρτίου 1969 ο Σεφέρης μίλησε για πρώτη φορά δημόσια εναντίον της Χούντας και γι' αυτό το λόγο του αφαιρέθηκε ο τίτλος του πρέσβη επί τιμή, καθώς και το δικαίωμα χρήσης διπλωματικού διαβατηρίου. Τέσσερα χρόνια αργότερα, στις 20 Σεπτεμβρίου του 1971, ο Γιώργος Σεφέρης πέθανε και η κηδεία του εξελίχθηκε σε σιωπηρή πορεία κατά της δικτατορίας. Μετά τον θάνατό του εκδόθηκε το προσωπικό του ημερολόγιο με τίτλο «Μέρες» καθώς και το «Πολιτικό» του ημερολόγιο Σημαντικοί ζωγράφοι Ο Φώτης Κόντογλου, γιος του Νικόλαου Αποστολέλλη και της Δέσπως Κόντογλου, γεννήθηκε στο Αϊβαλί το Ένα χρόνο μετά έχασε τον πατέρα του και την κηδεμονία αυτού και τριών μεγαλύτερων αδερφιών του ανέλαβε ο θείος του Στέφανος Κόντογλου, ηγούμενος της μονής της Αγίας Παρασκευής, στον οποίο οφείλεται και η χρήση του επωνύμου της οικογένειας της μητέρας του. Τα παιδικά και νεανικά του χρόνια τα έζησε στο Αϊβαλί. Εκεί τελείωσε το σχολείο το 1912 στο Γυμνάσιο ήταν συμμαθητής με τον λογοτέχνη και ζωγράφο Στρατή Δούκα και ήταν μέλος μιας ομάδας μαθητών που εξέδιδε το περιοδικό Μέλισσα, το οποίο ο Κόντογλου διακοσμούσε με ζωγραφιές. Μετά την αποφοίτησή του γράφτηκε στη Σχολή Καλών Τεχνών στην Αθήνα, από την οποία δεν αποφοίτησε ποτέ. Μετά τη Μικρασιατική Καταστροφή πήγε αρχικά στη Μυτιλήνη και έπειτα στην Αθήνα, μετά από πρόσκληση Ελλήνων λογοτεχνών που διάβασαν το βιβλίο του και ενθουσιάστηκαν, όπως η Έλλη Αλεξίου, ο Μάρκος Αυγέρης, η Γαλάτεια Καζαντζάκη και ο Νίκος Καζαντζάκης. Το 1923 έκανε ταξίδι στο Άγιο Όρος εκεί ανακάλυψε τη βυζαντινή ζωγραφική, αντέγραψε πολλά έργα και έγραψε αρκετά κείμενα. 17\n22 Όταν επέστρεψε, εξέδωσε το λεύκωμα Η Τέχνη του Άθω και έκανε μια πρώτη έκθεση με έργα ζωγραφικής του. Στο Αρχαιολογικό Μουσείο 130 έργα του Φώτη Κόντογλου παρουσιάζονται για πρώτη φορά στη Θεσσαλονίκη. Ο Φώτης Κόντογλου, πολυτάλαντη και πολυεδρική προσωπικότητα, κατέχει μια μοναδική θέση στην ιστορία της νεοελληνικής τέχνης και λογοτεχνίας, χάρη στο εντελώς προσωπικό ύφος πού ανέπτυξε τόσο στο πεζογραφικό του έργο όσο και στην εικαστική του γλώσσα, με αφετηρία μια ιδιαίτερα κομβική περίοδο της ιστορίας του νεοελληνικού κράτους, την περίοδο τού μεσοπολέμου. Στο πρόσωπό του συναιρούνται ο ορθόδοξος χριστιανός, ο περήφανος ρωμιός, ο σοφός της ιωνικής γης, ο ζωγράφος και αγιογράφος, ο εκφραστής της ζωντανής νεοελληνικής γλώσσας. Ο βίος και η πολιτεία του στον Ελλαδικό χώρο, όπου εγκαταστάθηκε μετά την Μικρασιατική καταστροφή, το 1922, έως και το τέλος της ζωής του, το 1965, σφραγίστηκε με τον αγώνα του για την διατήρηση της ιδιοπροσωπίας του Γένους, που για τον Κόντογλου ταυτιζόταν με το πολιτισμικό φορτίο της «καθ ημάς Ανατολής». Τον ενδιαφέρει να ανακαλύψει σε βάθος την εκφραστική δύναμη τού σχεδίου. Ζωγραφίζει σκηνές καθημερινής ζωής, με ρεαλιστικό τρόπο. Χαρακτηριστική είναι η παράσταση του Καραβομαραγκού στην σπηλιά στην σπηλιά τού Αγ. Νείλου. Ο Θεόφραστος Τριανταφυλλίδης γεννήθηκε στην Σμύρνη. Ο πατέρας του ήταν ευκατάστατος σταφιδέμπορος και το γεγονός αυτό επέτρεψε στον ζωγράφο να ασχοληθεί με την τέχνη του χωρίς οικονομικούς περιορισμούς στα πρώτα χρόνια της καλλιτεχνικής του σταδιοδρομίας. Ο Τριανταφυλλίδης αρχικά ασχολήθηκε με σκηνές εσωτερικών χώρων, οι οποίες χαρακτηρίστηκαν λαθεμένα χαρακτηρίστηκαν ως ηθογραφικές. Από το 1930 και μετά διαμόρφωσε το δικό του ιδιαίτερο ύφος, το οποίο χαρακτηρίζεται από την λιτή απόδοση της καθημερινής ζωής του μικροαστικού κόσμου και του κόσμου του μόχθου. 18\n23 Στους πίνακές του, οι μορφές είναι σχεδόν αφαιρετικές και χωρίς περιγράμματα. «Η προοπτική διαλύεται στην ολιγοχρωμία και την αχλύ που δημιουργείται, καταργώντας κάθε χωριστικότητα. Πρόκειται για έναν μοντερνισμό χωρίς κραυγές.» Πολλοί κατατάσσουν το έργο του Τριανταφυλλίδη στην «Γενιά του Τριάντα», που ταλαντεύεται μεταξύ ιμπρεσιονισμού και εξπρεσιονισμού. Ο ίδιος πάντως αρνήθηκε να ενταχθεί σε κάποιο καλλιτεχνικό χώρο και έλεγε ότι «ανήκουν σε σχολές όσοι δεν έχουν τη δύναμη να γίνουν οι ίδιοι δημιουργοί». Έτσι, γίνεται λόγος για «υποκειμενικό ζωγράφο» που με το έργο του ξέφυγε από τα στενά όρια της «ελληνικότητας» όπως την προσδιόρισε η Γενιά του Τριάντα. Από την πρώτη του έκθεση το 1916, ο Τριανταφυλλίδης αρνήθηκε να κάνει ατομικές εκθέσεις και συμμετείχε μόνον σε ομαδικές, γεγονός που λειτούργησε ανασταλτικά για την αναγνώριση της αξίας του. Όπως χαρακτηριστικά έγραψε και μια τεχνοκριτικός, ο ζωγράφος «αν και άτολμος στην προβολή της δουλειάς του αρνήθηκε τον ελληνοκεντρισμό της εποχής του ακολουθώντας τον δικό του μοναχικό δρόμο» 4.3 Ιστορία του ρεμπέτικου τραγουδιού Το 1922 είναι η χρονιά της Μικρασιατικής καταστροφής την οποία ακολουθεί αναγκαστική, πλέον, ανταλλαγή πληθυσμών σύμφωνα με την συνθήκης της Λοζάνης. Πολλοί μικρασιάτικες εγκαθίστανται στις μεγάλες πόλεις της Ελλάδας φέρνοντας από εκεί τις μουσικές τους παραδόσεις. Αυτή την περίοδο η θεματολογία του ρεμπέτικου περιλαμβάνει κατά κύριο λόγο ερωτικά τραγούδια (όπως σε όλες τις μουσικές) αλλά και μάγκικα τραγούδια (πχ τραγούδια της φυλακής, ναρκωτικά). 19 Ρεμπέτικη μουσική ή ρεμπέτικο ονομάζεται το ελληνικό αστικό λαϊκό τραγούδι που εμφανίστηκε στα τέλη του δέκατου αιώνα και απέκτησε τη γνώριμη μορφή του, περίπου μέχρι την Τρίτη δεκαετία του εικοστού αιώνα. Η μουσική αυτή εξελίχθηκε κυρίως στα λιμάνια ελληνικών πόλεων όπου ζούσε η\n24 ελληνικά τάξη (τον Πειραιά, την Θεσσαλονίκη, το Βόλο) και στη συνέχεια πέρασε και σε άλλα αστικά κέντρα. Οι περισσότεροι μελετητές θεωρούν ότι μέχρι τα μέσα της δεκαετίας του 50, το ρεμπέτικο, το λεγόμενο αρχοντορεμπέτικο, το οποίο και άνοιξε το δρόμο της ευρύτερης πλέον αποδοχής του λαϊκού τραγουδιού. Το μπουζούκι που αποτέλεσε το βασικό όργανο της ρεμπέτικης μουσικής, γίνεται Ευρέως αποδεκτό και χρησιμοποιείται από μεγάλους συνθέτες όπως ο Μίκης Θεοδωράκης και Μάνος Χατζηδάκης. Τα βασικά όργανα του ρεμπέτικου τραγουδιού της κλασικής περιόδου είναι το μπουζούκι, η κιθάρα, ο τζούρας και ο μπαγλαμάς. Χρησιμοποιούνται επίσης, το ακορντεόν, το βιολί, το πιάνο και ως κρουστά τα κουτάλια και τα ζήλια. Σήμερα, το ρεμπέτικο έχει κερδίσει μεγάλη δημοτικότητα ενώ αναγνωρίζεται και μελετάται συνεχώς. Το ζεϊμπέκικο, τα χασάπικο και το τσιφτετέλι θεωρούνται ρεμπέτικοι χοροί και στην εποχή μας λαϊκοί πια χοροί. Πρόκειται για χορούς μικρασιατικής παράδοσης που τους μετέφεραν οι Μικρασιάτικες το 1922 στον ελλαδικό χώρο μαζί με την ρεμπέτικη μουσικοχορευτική τους παράδοσης. Στις μέρες μας έχουν χάσει αυτό το τοπικό παραδοσιακό τους γνώρισμα γι αυτό και θεωρούνται ελληνικοί λαϊκοί χοροί, μαζί με τον καρσιλαμά, το χασαποσέρβικο και το συρτάκι. 5. Αξιολόγηση συμπεράσματα αναστοχασμός Από τα παραπάνω συμπεραίνουμε ότι η Μικρασιατική Καταστροφή επηρέασε σε μεγάλο βαθμό τον Ελληνικό Πολιτισμό. Η απορρόφηση μεγάλου αριθμού προσφύγων διευκόλυνε την εξάπλωση της κουλτούρας τους στον Ελληνικό χώρο και επηρέασε διάφορους πολιτισμικούς και λαογραφικούς τομείς, μεταξύ αυτών και την ελληνική κουζίνα με τα διάφορα μπαχαρικά και της ιδιότητες τους. Επίσης, σημαντική ήταν η επίδραση των προσφύγων στις τέχνες και τα γράμματα. Κατά την γνώμη μας τα αποτελέσματα αυτής της εργασίας είναι ικανοποιητικά, πιστεύουμε πως εργαστήκαμε και βγάλαμε ένα καλό αποτέλεσμα. Αυτό που μας δυσκόλεψε ήταν ότι δουλέψαμε πρώτη φορά πάνω σε ένα τέτοιο θέμα, ενώ αυτό που μας ενθουσίασε ήταν ότι είχαμε την ευκαιρία να δουλέψουμε ομαδικά και να αναδείξουμε ο καθένας τις ικανότητές του. 20\n25 6. Βιβλιογραφία Μπαζαίος Κώστας, 100 βότανα 1000 θεραπείες Mabey, Richard., Πλήρης οδηγός για τα Βότανα, Αθήνα, εκδ. Ψυχάλου, «Βότανα και θεραπεία», περιοδικά, τ.1,4, Σειρά γνώσης, Αθήνα, εκδ. Στέργιος. Βικιπαίδεια Ανδρέας Καραντώνης, Ο Ποιητής Γ. Σεφέρης Δημήτρης Κανελλόπουλος, Ελληνικές οι ρίζες του ρεμπέτικου, Για τις καταβολές του ρεμπέτικου, διαδικτυακό περιοδικό για το λαϊκό τραγούδι. Θωμάς Κοροβίνης, Οι ζεϊμπέκικοι της Μικράς Ασίας, Εκδόσεις Άγρα Πυλαρινός Θεοδόσης, Η λογοτεχνία στη Μικρά Ασία, Ένωσις Σμυρναίων Χρύσα Σπυροπούλου, Η μικρασιατική καταστροφή στη λογοτεχνία, 21\n26 7. Παράρτημα Σουτζουκάκια πολίτικα ΥΛΙΚΑ ΓΙΑ ΣΟΥΤΖΟΥΚΑΚΙΑ ½ κιλό κιμά μοσχαρίσιο ½ κιλό κιμά χοιρινό 2 κρεμμύδια τριμμένα 2 αυγά 2 κουταλιές κόκκινο κρασί 1 κουταλιά ελαιόλαδο ½ ματσάκι μαϊντανό ψιλοκομμένο 1 2 σκελίδες σκόρδο κοπανισμένο 1 κουτ. του γλυκού κύμινο ¼ κουτ. του γλυκού καυτερό πιπέρι αλάτι,πιπέρι ½ φραντζόλα ψίχα ψωμιού,βρεγμένη και στιμμένη αλεύρι, για το αλεύρωμα ελαιόλαδο, για το τηγάνισμα ΣΥΝΤΑΓΗ ΓΙΑ ΣΑΛΤΣΑ 1 τριμμένο κρεμμύδι ¼ φλιτζανιού ελαιόλαδο αλάτι, πιπέρι 1 φύλλο δάφνης 1 κιλό τοματοπολτό 1 φλιτζάνι κόκκινο κρασί 1 κουταλιά μέλι Εκτέλεση για τα σουτζουκάκια Μουσκεύουμε την ψίχα του ψωμιού για 5 λεπτά και τη στίβουμε. Τοποθετούμε σε μεγάλο μπολ τον κιμά, το κρασί, το ψωμί, το κρεμμύδι, το σκόρδο, το αυγό, το 22\n27 μαϊντανό, το κύμινο, το καυτερό πιπέρι και το αλατοπίπερο. Μετά τα ανακατεύουμε καλά. Βρέχουμε λίγο τα χέρια μας και πλάθουμε όπως τα κεφτεδάκια. Τα αλευρώνουμε και τα τηγανίζουμε σε καυτό λάδι, λίγα λίγα. Τα τοποθετούμε σε μια πιατέλα. ΕΚΤΕΛΕΣΗ ΓΙΑ ΣΑΛΤΣΑ Σε κατσαρόλα βάζουμε λάδι και σοτάρουμε το κρεμμύδι. Προσθέτουμε τοντοματοπολτό, το κρασί, το αλάτι, το πιπέρι, τη δάφνη, το μέλι και ένα ποτήρι νερό. Βράζουμε τη σάλτσα και μόλις αρχίσει να δένει τοποθετούμε τα σουτζουκάκια, χαμηλώνουμε τη φωτιά και τα αφήνουμε να βράσουν 15 λεπτά, κουνώντας την κατσαρόλα για να μην μας κολλήσουν. Σερβίρουμε με πιλάφι, πατάτες τηγανιτές ή πουρέ. Γιαουρτλού κεμπάπ ΥΛΙΚΑ 1 κιλό μπούτι αρνιού 1 αυγό 1 κρεμμύδι ψιλοκομμένο 1 φλιτζανάκι ελαιόλαδο αλάτι Πιπέρι 1/4 κουταλάκι κύμινο 3 4 φέτες μπαγιάτικο ψωμί (μουσκεμένο) ΓΙΑ ΤΗ ΣΑΛΤΣΑ 3 4 ντομάτες ώριμες πολτοποιημένες Αλάτι Πιπέρι λίγη κανέλα 1 2 κόκκους μπαχάρι 1 μικρό κρεμμύδι τριμμένο 1 φλιτζανάκι ελαιόλαδο 23\n28 ΓΙΑ TΟ ΣΕΡΒΙΡΙΣΜΑ 4 5 μεγάλες πίτες (για σουβλάκια) γιαούρτι ντομάτες (σε φέτες) μαϊντανό ψιλοκομμένο πιπεριά πράσινη (σε λεπτές ροδέλες) Βούτυρο 1 κρεμμύδι ΕΚΤΕΛΕΣΗ Παίρνουμε ένα κιλό κρέας, το κόβουμε σε κυβάκια, το περνάμε από μικρές μεταλλικές σούβλες ή καλαμάκια, τοποθετώντας ανάμεσα στα κομμάτια του κρέατος ένα κομμάτι πιπεριά και ένα κρεμμύδι. Τα ψήνουμε, όπως τα σουβλάκια στη σχάρα. Σοτάρουμε το κρεμμύδι με το λάδι μέχρι να ροδίσει. Ρίχνουμε τις ντομάτες, το αλάτι, το πιπέρι, την κανέλα και το μπαχάρι και βράζουμε το μείγμα μέχρι να «δέσει» η σάλτσα. Ντολμάδες με αμπελόφυλλα ΥΛΙΚΑ Φρέσκα, τρυφερά αμπελόφυλλα 1 μπούτι από αρνάκι κιμά μαζί με τα κόκαλα γύρω στα γρ. 1 μεγάλο ξερό κρεμμύδι τριμμένο 1 ½ φλιτζάνι ψιλοκομμένο μαϊντανό ½ φλιτζάνι άσπρο ρύζι (Καρολίνα) πλυμένο αλάτι και πιπέρι ½ κρασοπότηρο (70 ml) λάδι ΑΥΓΟΛΕΜΟΝΟ 1 αυγό 2 κρόκους Χυμό από δύο ζουμερά λεμόνια ΕΚΤΕΛΕΣΗ Πλένουμε τα αμπελόφυλλα και τα ζεματίζουμε για 2 λεπτά σε νερό που βράζει. Τα βγάζουμε με τρυπητή κουτάλα και τα αφήνουμε να κρυώσουν. Σε μια λεκάνη 24\n29 βάζουμε κιμά, κρεμμύδι, μαϊντανό, ρύζι, 2 κουταλιές από το λάδι και αλατοπιπερώνουμε. Ζυμώνουμε τα υλικά, να ενωθούν καλά. Πλένουμε καλά το κομματιασμένο κόκαλο και το τοποθετούμε στον πάτο της κατσαρόλας. Από πάνω στρώνουμε τα πιο χοντρά από τα φύλλα. Τυλίγουμε τους ντολμάδες και τους τακτοποιούμε στην κατσαρόλα τον έναν πλάι στον άλλο, χωρίς να τους σφίγγουμε, σχηματίζοντας στρώσεις. Τους καλύπτουμε με ένα αναποδογυρισμένο ρηχό πιάτο για να μην ξετυλιχτούν με το βράσιμο. Περιχύνουμε με το λάδι και τους βάζουμε στη φωτιά. Ρίχνουμε αργά αργά βραστό νερό (ή το ζουμί των φύλλων, βραστό κι αυτό) μέχρι να καλυφθεί σχεδόν το πιάτο. Από τη στιγμή που θα αρχίσουν να κοχλάζουν, χρειάζονται μία ώρα μαγείρεμα. Όταν είναι έτοιμοι, το υγρό πρέπει μόλις να διακρίνεται ανάμεσα στους ντολμάδες. Τοποθετούμε ένα καπάκι πάνω στους ντολμάδες όχι στην κατσαρόλα και με προσοχή τη γέρνουμε, αφήνοντας το ζουμί να πέσει σε μια άλλη κατσαρολίτσα. Το βάζουμε να βράσει, δοκιμάζουμε το αλάτι, χτυπάμε το αυγό και τους κρόκους και, όταν γίνουν αφράτοι, τους ανακατεύουμε με το λεμόνι. Ρίχνουμε σιγά σιγά ζουμί στο αυγολέμονο μέχρι να κάψει και τότε το αδειάζουμε μονομιάς στο κατσαρολάκι. Ανακατεύουμε 1 λεπτό και το αποσύρουμε. Σερβίρουμε τους ντολμάδες περιχυμένους στα πιάτα με τη σάλτσα του αυγολέμονου την οποία κάνουμε όσο πηχτή θέλουμε χρησιμοποιώντας περισσότερο ή λιγότερο ζουμί. Εκμέκ Κανταΐφι ΥΛΙΚΑ 500 γρ. Κανταΐφι βούτυρο (μαργαρίνης ή οτιδήποτε άλλο ) ΓΙΑ ΤΗΝ ΚΡΕΜΑ 5 ποτήρια γάλα πλήρες ¾ ποτηριού ζάχαρη 25\n30 5 κρόκοι αυγών 3 κ.σ. καλά γεμάτες κορν φλάουρ με αλεύρι 2 βανίλιες 1 κ.σ. βούτυρο λίγα αμύγδαλα ( προαιρετικά ) ΓΙΑ ΤΟ ΣΙΡΟΠΙ 2 ½ ποτήρια ζάχαρη 2 ½ ποτήρια νερό λίγες σταγόνες λεμόνι Είναι πλούσιό σε βιταμίνη C.Βοηθάει την πέψη των γαλακτοκομικών προϊόντων. Συνοδεύει κυρίως σαλάτες αλλά και μαγειρευτά λαχανικά. ΓΙΑ ΤΗΝ ΕΠΙΚΑΛΥΨΗ 500 γρ. κρέμα γάλακτος 3 κ.σ. άχνη λίγα φιστίκια Αιγίνης ( προαιρετικά ) ΕΚΤΕΛΕΣΗ Βουτυρώνουμε καλά ένα μεγάλο ορθογώνιο ταψί. Ανοίγουμε το κανταΐφι με τέτοιο τρόπο ώστε να μην είναι οι ίνες του κολλημένες μεταξύ τους. Το βάζουμε στο ταψί και το ραντίζουμε με βούτυρο. Το ψήνουμε σε μέτριο φούρνο μέχρι να ροδοκοκκινίσει ελαφρώς. Όταν το βγάλουμε από το φούρνο το αφήνουμε λίγο και το περιχύνουμε προσεκτικά με το ζεστό σιρόπι (όχι καυτά) που ήδη έχουμε δέσει βράζοντας το για 8 10 λεπτά. Χτυπάμε τους κρόκους με τη ζάχαρη, το κορν φλάουρ με το αλεύρι και λίγο γάλα, όλα μαζί στο μούλτι. Αυτό το μίγμα το ρίχνουμε στο υπόλοιπο γάλα και ανακατεύοντάς το συνέχεια το κάνουμε κρέμα. Ρίχνουμε το βούτυρο και τις βανίλιες. Βάζουμε σελοφάν στην επιφάνεια της κρέμας για να μην μας κάνει κρούστα και την αφήνουμε να κρυώσει. Την απλώνουμε επάνω από το κανταΐφι. Χτυπάμε τη κρέμα γάλακτος και την απλώνουμε επάνω από τη κρέμα. Τοποθετούμε το εκμέκ στο ψυγείο για να κρυώσει σαν σύνολο. Μπακλαβάς με αμύγδαλα 26\nΤΟΠΙΚΗ ΠΑΡΑΔΟΣΙΑΚΗ ΚΟΥΖΙΝΑ ΚΑΙ ΥΓΙΕΙΝΗ ΔΙΑΤΡΟΦΗ ΤΩΝ ΠΑΙΔΙΩΝ\nΤΟΠΙΚΗ ΠΑΡΑΔΟΣΙΑΚΗ ΚΟΥΖΙΝΑ ΚΑΙ ΥΓΙΕΙΝΗ ΔΙΑΤΡΟΦΗ ΤΩΝ ΠΑΙΔΙΩΝ Η παιδική παχυσαρκία έχει χαρακτηριστεί τις τελευταίες δεκαετίες ως επιδημία και χαρακτηρίζεται ως η αύξηση του λίπους πάνω από κάποια όρια.


Προετοιμάζονται για την αντιπυρική περίοδο οι φορείς του Ν. Καρδίτσας - ΝΕΟΣ ΑΓΩΝ\nΠροετοιμάζονται για την αντιπυρική περίοδο οι φορείς του Ν. Καρδίτσας\nΜε τη συμμετοχή όλων των εμπλεκόμενων φορέων και υπό τον Αντιπεριφερειάρχη Π.Ε Καρδίτσας Κωστή Νούσιο πραγματοποιήθηκε η πρώτη από τις τρεις συνεδριάσεις του οργάνου που προβλέπονται, σύμφωνα με τις νέες οδηγίες της Γενικής Γραμματείας Πολιτικής Προστασίας.\nΌπως τόνισε ο κ. Αντιπεριφερειάρχης σκοπός ήταν να εξεταστούν θέματα που αφορούν κυρίως τις ενέργειες των δήμων αναφορικά με προληπτικό καθαρισμό βλάστησης, απομάκρυνση των υπολειμμάτων, λήψη μέτρων για τη λειτουργία χώρων αστικών απορριμάτων, διαχείριση των συνεπειών των δασικών πυρκαγιών μέσα από το σχέδιο «Ιόλαος» και διασφάλιση της επικοινωνίας όλων των εμπλεκομένων υπηρεσιών. Από την πλευρά του ο προϊστάμενος της Π.Π της Περιφέρειας Θεσσαλίας κ. Βασίλης Καραλής επεσήμανε ότι πρέπει οι δήμοι να επικαιροποιήσουν τα σχέδια τους και αναφορικά με την πρόληψη των πυρκαγιών, αλλά και με την απομάκρυνση των κατοίκων σε περίπτωση εκδήλωσης πυρκαγιάς, τον ορισμό χώρων συγκέντρωσης και τις προδιαγραφές που πρέπει να πληρούν. Εκ μέρους του δήμου Καρδίτσας ο αρμόδιος αντιδήμαρχος κ. Σωτήρης Αντωνίου τόνισε ότι ο δήμος έχει ήδη εκδώσει ανακοίνωση για την υποχρέωση των πολιτών για καθαρισμό των οικοπέδων και ότι θα ληφθούν ειδικά μέτρα για περιοχές όπως η Μαύρικα και ο Άγιος Μηνάς, όπως και για τις χωματερές.\nΚαι η Π.Υ έχει επικαιροποιήσει το σχέδιο για την αντιμετώπιση των δασικών πυρκαγιών, ενώ θα προβεί σε συντήρηση των οχημάτων της και σε άλλες προπαρασκευαστικές δράσεις.\nΕπίσης εκπροσωπώντας το Δασαρχείο Καρδίτσας η κ. Φωτεινή Ξαντήρου είπε ότι έχει ήδη ζητηθεί από τους δήμους να υποβάλλουν μελέτη στην υπηρεσία για τον καθαρισμό των δασών , ενώ και η κ. Αφροδίτη Τσικρίκα δήλωσε ότι και η Δ/νση Δασών βρίσκεται στη διάθεση της Περιφέρειας για οτιδήποτε χρειαστεί.\nΤην επέμβαση του ΔΕΔΔΗΕ ζήτησε εκ μέρους του δήμου Αργιθέας ο κ. Καραγιώργος σχετικά με την κοπή κλαδιών που δημιουργούν προβλήματα καθώς πολλές φορές μπαίνουν μέσα στα καλώδια της ΔΕΗ.\nΜε πρόσφατες εργολαβίες κοπής δέντρων και αποψιλώσεων χόρτων που γειτνιάζουν με το σύστημα μεταφοράς ηλεκτρικής ενέργειας ο ΔΕΔΔΗΕ συμμετέχει στην πρόληψη των πυρκαγιών, ανακοίνωσε ο εκπρόσωπός του κ. Φούντας. Παράλληλα στρατός και εθελοντικές οργανώσεις θα βρίσκονται σε ετοιμότητα για να συνδράμουν τόσο στην πρόληψη, όσο και σε περίπτωση καταστολής πυρκαγιών.\nΚλείνοντας ο κ. Αντιπεριφερειάρχης αφού ευχαρίστησε τους συμμετέχοντες, επανέλαβε την ανάγκη για τη λήψη ειδικών μέτρων πρόληψης από την πλευρά των δήμων και επεσήμανε ότι στη δεύτερη συνεδρίαση του ΣΟΠΠ στο δεύτερο δεκαπενθήμερο του Απριλίου θα εξεταστεί η πορεία υλοποίησης των συγκεκριμένων δράσεων.\nΠροηγούμενο άρθροΝέα έργα αποκατάστασης και μελέτες για τις ζημιές από τον «Ιανό» και το «Διομήδη» στο Ν. Καρδίτσας\nΕπόμενο άρθροΆλλοι ξεκίνησαν, άλλοι δεν έχουν μία και όλοι περιμένουν τον... παρατηρητή (πολιτεία)


Είναι στιγμές που μισώ τη μητέρα μου - Α,ΜΠΑ\nΑΡΧΙΚΗ ΚΟΙΝΟΤΗΤΑ Είναι στιγμές που μισώ τη μητέρα μου\nαπό Φαίνια Ξανθοπουλίδου 26.08.2019, 22:30 8.2k Views 31 Σχόλια\nΣυγνώμη εκ των προτέρων για το μεγάλο κείμενο! Είναι στιγμές που νιώθω ότι μισώ τη μητέρα μου. Πέρασα όλη την παιδική μου ηλικία πιστεύοντας ότι είμαι κακός άνθρωπος γιατί δεν μπορώ να την αγαπήσω! Ξέρω ότι ακούγεται παράξενο, αλλά δεν θυμάμαι ποτέ τον εαυτό μου να την αγαπάει. Πλέον έχω καταλάβει ότι δεν φταίω εγώ, αυτή είναι σκ…λα. Είμαι ακόμα φοιτήτρια, σε λίγο καιρό θα πάρω το πτυχίο μου και δεν εργάζομαι. Επιμένως, δεν μπορώ να φύγω ακόμα από το σπίτι μου και αναγκάζομαι να μένω ακόμα με την οικογένεια μου. Νιώθω ότι αρρωσταίνει η ψυχή μου. Είμαι γεμάτη αρνητικά συναισθήματα. Οργή, απογοήτευση, αγανάκτηση, εκδίκηση! Η μητέρα μου ήταν πάντα πολύ αυστηρή, έως κακοποιητικη. Όταν μιλάω για κακοποίηση εννοώ και σωματική και ψυχολογική. Από όταν ήμουν παιδί ήθελε να τα κάνω όλα τέλεια. Δεν ανεχόταν το λάθος. Και όταν το λάθος γινόταν, εκείνη πάντα με χτυπούσε, φωνάζοντας ταυτόχρονα ότι θα με πατήσει κάτω. Για να γίνει αντιληπτό τι εννοώ, μιαα φορά στα προνηπια, στη χριστουγεννιατικη γιορτή η δασκάλα με έβαλε να κάνω την ευχουλα. Είπα το ποίημα μου τέλεια. Έπρεπε όμως να κάνω μαζί με μια άλλη συμμαθήτρια μου κάποιες κινήσεις, σαν χορευτικό. Στις κινήσεις μπερδεύτηκα και έκανα λάθος. Διανυσαμε όλη την κατηφόρα, από το νηπιαγωγείο προς το σπίτι, με εκείνη σχεδόν να με σέρνει απ τα μαλλιά. Όταν φτάσαμε σπίτι, ήμουν πεσμένη κάτω. Μου έδινε σφαλιάρες και με κλωτσουσε φωνάζοντας “παλιοκοριτσο, θα με κάνεις ρεζίλι εσύ εμένα”. Η αδερφή μου, 18 χρόνων γυναίκα, κοιτούσε χωρίς να κάνει τίποτα και συμπλήρωνε ότι πως είναι δυνατόν να μην έμαθα τις κινήσεις. Αυτά τα σκηνικά ήταν πολλά και γινόταν σχεδόν καθημερινά μέχρι και το γυμνάσιο. Μια μέρα στην πρώτη γυμνασίου είχαμε στο σχολείο συγκέντρωση γονέων και πήγε να ρωτήσει τους καθηγητές για την επίδοση μου. Ολοι της είπαν πολύ καλά λόγια, εκείνη τη χρονιά όπως και σε όλη μου τη μαθητική ηλικία ήμουν η καλύτερη μαθήτρια του έτους μου. ΟΜΩΣ, έκανα το μεγάλο αμάρτημα να γράψω σε ένα διαγώνισμα έκθεσης 16. Εκείνο το βράδυ επιστρέφοντας από τα αγγλικά μου χτύπησα την πόρτα λίγο πιο δυνατά. Ήθελα να πάω τουαλέτα και αφού την βιασύνη μου χτύπησα την πόρτα έντονα. Άκουσα την αδερφή μου που της είχε και αδυναμία να λέει “δωσ’της μια”. Η μαμά μου όντως άνοιξε την πόρτα δίνοντας μου σφαλιάρα. Μεγαλώνοντας σταμάτησε το ξύλο. Εγώ δεν ήμουν πια παιδάκι και αντιδρούσα. Ήξερε ότι αν τολμούσε πια να με χτυπήσει, το πιο πιθανό θα ήταν να πιαστουμε στα χέρια. Δεν ήμουν πια το παιδάκι που θα καθοταν να το χτυπήσουν αδιαμαρτυρητα. Η ψυχολογική βία, όμως, καλά κρατούσε. Πρώτη λυκείου, ημέρα Χριστουγέννων. Είχα κολλήσει δυστυχώς γαστρεντεριτιδα. Η μαμά μου έδωσε χαρτζιλίκι στα δύο αδέρφια μου 50 €. Με τα 50€ που αναλογουσαν σε εμένα όμως ήθελε να πάει στο super market. Εγώ φώναζα γιατί τα ήθελα, εκείνη επέμενε. Πήρα μπροστά της το πορτοφόλι της από το τραπέζι όπου ήταν και πήρα τα 50€ που μου αντιστοιχουσαν. Μόλις τα πήρα, ήρθε από πάνω μου και μου είπε ” άρρωστη εύχομαι να είσαι μια ζωή”. Είμαι πλέον 22 χρονών, εκείνη αντιμετώπισε ένα πολύ σοβαρό πρόβλημα υγείας πριν από λίγο καιρό που παραλίγo να την οδηγήσει στον θάνατο. Πήγαινα στο να την βλέπω στο νοσοκομείο και τις δύο εβδομαδες που νοσηλεύτηκε. Τα αδέρφια μου ήταν στενοχωρημένα και την λειποταν. Εγώ όχι. Προσπαθούσα να νιώσω συμπόνια αλλά τίποτα. Πως είναι δυνατόν να είμαι τόσο σκληρή; Μα να μην νιώθω τίποτα; Δεδομένου ότι και προς τα αδέρφια μου είχε άσχημη συμπεριφορά, ίσως όχι τόσο όσο ως προς εμένα, αλλά πάντως άσχημη, γιατί μόνο εγώ ένιωθα έτσι; Πλέον δεν είναι τόσο κακοπιητικη όσο παλιά, ίσως επειδή ταραχτηκε γιατί έφτασε κοντά στο θάνατο. Νιώθω όμως ότι πλέον από θύμα έχω αρχίσει να γίνομαι θύτης. Της μιλάω πολύ άσχημα ακόμα και χωρίς αφορμή, έχω συνεχώς νεύρα, ουρλιαζω σαν ψυχασθενης με το παραμικρό που θα ακούσω, σπάω πραγματα κάθε φορά που με εκνευρίζει. Χθες μου είπε να σιδερώσω το πουκάμισο του αδερφού μου, γιατί εννοείται ότι ως κορίτσι πρέπει να κάνω τη δούλα του. Άρχισα να χτυπάω κάτω με μανία την καρέκλα της τραπεζαρίας με αποτέλεσμα να την σπάσω. Νομίζω πως έχω καταντήσει ψυχικά άρρωστη. Πως να βγάλω από μέσα μου όλο αυτό το σκοτάδι που έχω; Έχω ένα ακόμη πρόβλημα. Νιώθω συνεχώς ότι δεν αξιοποιώ σωστά τον χρόνο μου, ότι δεν κάνω σωστές επιλογές, ότι δεν παίρνω σωστές αποφάσεις. Αυτό το αίσθημα γίνεται χειρότερο όταν δεν έχω κάτι να κάνω και σκέφτομαι. Δεν θέλω να τελειώσει η εξεταστική για μην κάνω αυτές τις σκέψεις, οι οποίες όταν έρχονται στο μυαλό μου με φέρνουν στα όρια της κατάθλιψης. Αναρωτιέμαι, είναι δυνατόν ένας άνθρωπος να αμφισβητεί τόσο πολύ την ορθότητα κάθε του επιλογής; Λες να φταίει η αυστηρότητα της μητέρας μου και το γεγονός ότι και αυτή και η αδερφή μου ήταν πάντα πολύ επικριτικες;\nΣτην άμεση ερώτηση σου, η απάντηση είναι ναι. Έχεις δεχτεί τόση κακοποίηση, που δεν είναι δυνατόν να έχεις καμία εμπιστοσύνη στον εαυτό σου.\nΠρέπει να φύγεις από το κακοποιητικό περιβάλλον της οικογένειας σου και πρέπει να ξεκινήσεις θεραπεία, η οποία θα είναι μακρά και επίπονη.\nΟι αντιδράσεις σου είναι απολύτως δικαιολογημένες. Το κακό είναι ότι όντας θύτης όπως το λες- αν μπορούμε να πούμε ότι είσαι θύτης όντως- συνεχίζεις να βλάπτεις κυρίως τον εαυτό σου και να αδυνατείς να αναπτύξεις μια υγιή προσωπικότητα που θα μπορέσει να σχετιστεί αρμονικά με τους άλλους στη μετέπειτα ζωή σου. Γενικά δεν θα μου έκανε καμία εντύπωση αν δυσκολεύεσαι γενικώς στις διαπροσωπικές σου σχέσεις, ακόμα και αν δεν το θέλεις.\nΗ μητέρα σου δεν έχει καμία σημασία, εν προκειμένω, αλλά εσύ. Δεν μπορείς να την αγαπήσεις, γιατί δεν σε αγάπησε ούτε η ίδια, αλλά πίστεψε με αυτό είναι το λιγότερο. Το σημαντικότερο είναι να χτίσεις σιγά σιγά έναν υγιή εαυτό. Και αυτό θα το κάνεις μόνο μέσα από τη θεραπεία. Εκεί θα μπορέσεις να συγχωρέσεις και τη μητέρα σου, αλλά αυτό θα το κάνεις για σένα, όχι για εκείνη.\nνα δούμε πότε η ψυχική υγεία θα απαλλαγεί από τα χριστιανικά κατάλοιπα του στυλ, να συγχωρέσεις τη μάνα σου για σένα. Και γιατί είναι πρόβλημα να μη τη συγχωρέσει ποτέ; Και γιατί χρησιμοποιείται η λέξη συγχώρεση αντί για την τακτοποίηση ;\nΣε καμία περίπτωση δεν έχει θρησκευτική σύνδεση εδώ το “να συγχωρήσεις τη μάνα σου για σένα”.\nΝαι, είναι πρόβλημα το να μην τη συγχωρήσει, γιατί ενδεχομένως θα ζει μια ζωή με πικρία την οποία όμως έχει μια ευκαιρία να αποβάλει. Το ίδιο θα ίσχυε και με οποιοδήποτε άλλο πρόσωπο της είχε κάνει κακό, δεν αναφέρεται πουθενά το συγχώρεσέ τη επειδή είναι μάνα σου.\nΆλλο συγχώρεση και άλλο τακτοποίηση, γι αυτό και χρησιμοποίησε αυτή τη λέξη και όχι αυτή που ταιριάζει σε εσένα περισσότερο.\nΠιστεύω πως εάν δεν καταφέρεις να συγχωρέσεις κάποιον και κρατάς το μίσος μέσα σου αυτό σε δηλητηριάζει συνεχώς. Ενώ αν καταφέρεις να τον συγχωρέσεις νιώθεις ταυτόχρονα και μια απελευθέρωση από το μίσος, και έχεις αποδομήσει και τα γεγονότα οπότε νιώθεις πιο ήρεμος. Ίσως γι’αυτο της λέει ότι θα το κάνει για τον εαυτό της. Δεν συνδέεται απαραίτητα με τη θρησκεία η οποία έχεις δίκιο ότι το τοποθετεί στο πλαίσιο που λες\nμα αυτό ακριβώς είναι το φιλοσοφικό-και όχι θρησκευτικό- υπόλειμμα του χριστιανισμού. Πως δεν μπορείς να φτύσεις το δηλητήριο του μίσους αν δεν εξαλείψεις την αιτία του. Η συγχώρεση, όμως, και μέσω αυτής η εξάλειψη της αιτίας του μίσους, χρειάζεται πάντοτε δύο για να λειτουργήσει ως τέτοια: αυτόν που τη ζητάει και αυτόν που τη δίνει. Χωρίς να ζητηθεί, διαιωνίζει την ανισομέρεια της σχέσης και εκθέτει ακόμη περισσότερο το θύμα στο θύτη του, έστω και εν απουσία του δεύτερου.\nΗ διαδικασία της συγχώρεσης δεν έχει να κάνει με χριστιανικά κατάλοιπα. Είναι πρόβλημα να μην τη συγχωρέσει επειδή θα κουβαλάει πάντα τον θυμό μέσα της. Και αυτός ο θυμός θα την εμποδίζει να δει καθαρά τη δική της ζωή. Είναι πάρα πολύ σημαντικό να συγχωρείς. Κι ας μη το μάθουν ποτέ οι συγχωρημένοι. Νομίζω ότι μπερδεύεις τη συγχώρεση με τη λησμονιά. Το να συγχωρέσεις δεν σημαίνει ότι ξεχνάς, ούτε ότι όλα γίνονται όπως πριν, ούτε ότι μπορείς να αγαπήσεις κάποιον αφού τον συγχωρέσεις. Υπάρχουν γονείς που συγχωρούν τους δολοφόνους των παιδιών τους. Πιστεύεις ότι αυτό σημαίνει πως εννοούν ότι δεν… Διαβάστε περισσότερα »\nτο μίσος και ο θυμός είναι αποτελέσματα της προδοσίας της αγάπης που περιμένεις να πάρεις. Το να θεωρούμε αδύνατο να απαλλαγούμε από το θυμό χωρίς να αλλάξει ο τρόπος που αντιμετωπίζουμε την πηγή του είναι χριστιανικό. Ούτε λησμονιά. Αποδέσμευση: κόβω την σχέση που μου προκαλεί το θυμό και τις προσδοκίες που έχω από αυτήν γιατί είναι η πηγή του. Αν τη συγχωρήσω, απλά της επιτρέπω να συνεχίσει να επιδρά πάνω μου, αν δε συγχρόνως θεωρείται κακό να μισώ, οδεύω ολοταχώς προς την κατάρρευση.\nΑπό που προκύπτει ότι όταν συγχωρείς κάποιον συνεχίζεις να του επιτρέπεις να επιδρά πάνω σου;\nέχεις εντελώς μπερδέψει την έννοια της συγχώρεσης. Έχεις εντελώς άλλο πράγμα στο μυαλό σου από αυτό που πραγματικά είναι.\n@Εννοείται: Κάνεις λάθος. Όταν συγχωρήσεις τότε σταματά η επίδραση πάνω σου. Ο θυμός και το μίσος είναι πολύ ισχυρά συναισθήματα που σε τρώνε λίγο λίγο. Μόνο όταν φτάσεις στο σημείο να συγχωρήσεις, τότε πραγματικά αποδεσμεύεσαι. Η αποδέσμευση δεν έχει να κάνει με την απουσία φυσικής επαφής, το να κόψεις τον δεσμό δεν προσφέρει συναισθηματική αποδέσμευση. Σου δίνει χώρο να σκεφτείς και να αναπνεύσεις, αλλά όχι αποδέσμευση. Το έκανα με τη μητέρα μου, btw. Είχα να της μιλήσω και να τη δω πολλούς μήνες. Μόνο όταν τη συγχώρησα για ό,τι μου έχει κάνει, τότε πραγματικά μου έφυγε ένα τεράστιο βάρος από… Διαβάστε περισσότερα »\nAloutero, αυτό με τη συγχώρεση του δολοφόνου του παιδιού είναι συνταρακτικό πράγμα. Μεγαλείο που δύσκολα φτάνει κανείς. Μου θύμισες όταν είχε γίνει το τρομοκρατικό στο Μπατακλάν, είχα διαβάσει κάπου για έναν πατέρα που η γυναίκα του σκοτώθηκε εκεί και έστειλε επιστολή στους δράστες γράφοντας, είμαι συντετριμμένος αλλά δεν θα σας κάνω τη χάρη να σας μισήσω και θα μάθω και τον δίχρονο γιό μου που έχασε τη μαμά του να είναι χαρούμενος και ελεύθερος στη ζωή του γιατί ούτε εκείνος θα σας χαρίσει το μίσος του. Με είχε συγκλονίσει τότε. Δεν θα το ξεχάσω.\nΘα μπορούσε να ισχυριστεί κανείς πως οι θρησκείες παίρνουν προϋπάρχουσες αξίες και τις προβάλλουν ως δικό τους δημιούργημα. Έτσι και η συγχώρεση μπορεί να προϋπήρχε του χριστιανισμού, ακριβώς επειδή είναι πολύ σημαντική διαδικασία που μας επιτρέπει να μην κυκλοφορούμε γεμάτοι θυμό και πικρία για αυτά που έγιναν. Νομίζω πως είναι από τα τελευταία στάδια της θεραπείας, μακάρι να ζήσω αρκετά να το καταφέρω.\nμιμόζα, και εγώ ίδιες σκέψεις έκανα στη θεραπεία, σκεφτόμουν μακάρι να μην πεθάνω πριν προλάβω να βιώσω πώς είναι να μην έχεις μέσα σου μόνο φωτιά ή πάγο. Γιατί μόνο αυτά είχα, πότε το ένα πότε το άλλο. Το έλεγα ‘λιωμένο καυτό κερί’ ή ‘λιωμένο παγωτό’ και του έλεγα πότε θα πάρει επιτέλους σχήμα, πότε δεν θα είμαι ολόκληρη λιωμένη, λιωμένη καυτή ή λιωμένη παγωμένη. Να μην πεθάνω πριν καταφέρω να δω πώς είναι να βρίσκεσαι έξω από το χάος.\nΜιλάς σε παρελθοντικό χρόνο, που μου δίνει την αίσθηση πως το σχήμα που έψαχνες το βρήκες 🙂 Το έλπίζω και μου δίνει χαρά αυτή η σκέψη.\nΝαι, το βρήκα. Κι εσύ μπορείς και όλοι όσοι κάνουν δουλειά με τον εαυτό τους μπορούν. Αρκεί να προσπαθείς σκληρά μέσα στο δωμάτιο αλλά και έξω από αυτό και να βλέπεις μπροστά σου αυτό που θέλεις να γίνεις. Όχι καταναγκαστικά ή διεκπεραιωτικά ή εμμονικά, αλλά κάθε μέρα να ανακαλύπτεις ποιο είναι το επόμενο βήμα. Και στα πισωγυρίσματα πάλι μπροστά να βλέπεις. Και τελικά θα γίνεις αυτό που είσαι, αυτό που πάντα ήσουν αλλά κάπου στην πορεία χάθηκε. Βέβαια υπάρχουν μόνιμες απώλειες. Η πιο πικρή για μένα, είναι πως ποτέ δεν θα μάθω ποια θα ήμουν πραγματικά αν η ζωή μου,… Διαβάστε περισσότερα »\nΜε έκανες να δακρύσω\nΤο έκανα σκρινσοτ ❤\nΑγαπητή φίλη, είχα κι εγώ μια τρομερά κακοποιητική μητέρα και για πολλά χρόνια ένιωθα όχι μόνο φοβερή, τρομακτική λύπη κι αδικία, αλλά και μίσος απύθμενο. Μην κάνεις το ίδιο λάθος μ’εμένα, μη χαραμίσεις χρόνια και χρόνια σ’αυτό το στάδιο. Πήγαινε σε ψυχολόγο, θα ανακουφιστείς τρομερά! Για μένα δεν ήταν επίπονη διαδικασία, ήταν απελευθερωτική. Τι εννοείς δεν έφταιγα; Whaaaaat?! Δεν χρειάζεται να τη συγχωρήσεις (διαφωνώ κάθετα μ’αυτό), χρειάζεται όμως να συνειδητοποιήσεις ότι αυτή ήταν ανεπαρκής, να τη λυπηθείς που δεν κατάφερε να νιώσει το πιο σπουδαίο συναίσθημα, την ανιδιοτελή αγάπη προς και από τα παιδιά της. Σου στέλνω μια μεγάλη, τεράστια… Διαβάστε περισσότερα »\n(Η ανιδιοτελής αγάπη προς τα παιδιά δεν είναι το πιο σπουδαίο συναίσθημα για όλους)\n(Εννοούσα το πιο σπουδαίο συναίσθημα εντός αυτής της σχέσης, μητέρας-παιδιού)\nΟταν ακουω για συγχωρεσεις και συγχωροχαρτια μου ανεβαινει το αιμα στο κεφαλι. Κανω χρονια ψυχοθεραπεια και οταν η ψυχοθεραπευτρια ανεφερε αυτη τη λεξη κοντεψα να τη σκοτωσω! Ας σταματησει αυτη η καραμελα καποια στιγμη, δεν συγχωρουνται ολα σ’αυτη τη ζωη, ειδικα οταν μιλαμε για κακοποιητικους γονεις. Καλη μου κοπελα, ενα πραγμα θα σου πω, ακομα και να φυγεις απ´το σπιτι δεν θα ηρεμησει η ψυχουλα σου. Και οικογενεια να κανεις, και ευτυχισμενο γαμο, παντα θα εχεις ενα μαχαιρι στην καρδια που θα σε ματωνει σε καθε κινηση. Η κακοποιητικη μανα ειναι ισοβια καταδικη, συμφωνια με το διαβολο. Μιλαω εκ πειρας… Διαβάστε περισσότερα »\nΣυμφωνώ απόλυτα με ‘εννοείται’. Θεωρώ οτι η συγχώρεση δεν είναι καθόλου απαραίτητη. Σφίχτηκε η καρδιά μου. Κι εγώ μεγάλωσα με παλαβή και κακοποιητική μάνα, αλλα αυτό που περιέγραψες με σόκαρε. Ελπίζω να ζητήσεις τη βοήθεια που χρειάζεσαι όσο πιο γρήγορα γίνεται! Καλή τυχη!!\nΛυπάμαι για όσα σου συνέβησαν μέχρι τώρα. Χαίρομαι όμως που αναζητάς βοήθεια και έχεις εντοπίσει το πρόβλημα. Είναι σα να έχεις ήδη αρχίσει να το λύνεις. Ξεκίνα θεραπεία το συντομότερο, κράτα το για τον εαυτό σου, μη περιμένεις έγκριση από τα αδέρφια σου και τη μητέρα σου. Μπορεί να είναι μακρά και επίπονη όπως λέει η Φαίνια αλλά θα σου προσφέρει μια καλή ζωή με εφόδια ώστε να περιτριγυριστείς από σωστούς ανθρώπους. Έτσι φεύγει το σκοτάδι, αλλιώς υπάρχει κίνδυνος να βυθίζεσαι όλο και περισσότερο. Καλή επιτυχία σου εύχομαι!\nΔεν χρειάζεται να συγχωρέσεις κανέναν. ΚΑΝΕΝΑΝ ακούς; Η λύτρωση θα έρθει μέσα απο τη δουλειά που θα κάνεις με τον εαυτό σου.\nΕιλικρινά, δεν ξέρω τι να πω για να σε βοηθήσω, είναι σαν να το έγραψα εγώ. Ακριβώς σαν να το έγραψα εγώ. Και της το είπα πρόσφατα ότι τη μισώ κ τη σιχαίνομαι. Δεν είμαι σίγουρη ότι το νιώθω ακριβώς έτσι, αλλά σίγουρα την αντιπαθώ τελείως.\nΠόσο στεναχωρη αυτή η ιστορία… Σου εύχομαι να πάρεις γρήγορα πτυχίο και να βρεις δουλειά, για να ανεξαρτητοποιηθεις και να φύγεις από το αρρωστημένο περιβάλλον. Φυσικά πρεπει να ξεκινήσεις θεραπεία όπως είπε η Φαίνια. Σου εύχομαι καλή δύναμη και όλα να σου πάνε καλά από εδώ και πέρα.\nΣυμφωνώ απόλυτα με τη Φαίνια, τόσο στο ότι χρειάζεσαι βοήθεια άμεσα, όσο και στο ότι πρέπει να απομακρυνθεις άμεσα από αυτό το περιβάλλον. Πολλοί σπουδάσαμε κ δουλεύαμε. Θα σου κάνει τόσο καλό, που αξίζει η ταλαιπωρία του να προσπαθείς να τα βγάλεις πέρα μόνη σου. Ευτυχώς στους περισσότερους δήμους υπάρχουν ακόμη εξαιρετικές δομές στα κέντρα ψυχικής υγιεινής, με κόστος αν δεν απατώμαι περίπου 10€/επίσκεψη, πράγμα που κάνει κ αυτό εφικτό. Είναι σημαντικό που συνειδητοποιείς. Ίσως είναι σημάδι ότι είσαι έτοιμη να αντιμετωπίσεις. Η ψυχική σου υγεία πρέπει να είναι νούμερο 1 προτεραιότητά σου. Έχεις πολλή δουλειά να κάνεις, αλλά ειλικρινά… Διαβάστε περισσότερα »\nΗ ψυχολόγος μου λέει ότι είναι ανθρώπινο να μη συγχωρέσεις αλλά και να συγχωρέσεις. Όπως νιώθεις. Για αρχή βρες ένα ψυχολόγο και οταν πάρεις το πτυχίο αν μπορείς πήγαινε κάπου στο εξωτερικό για να έχεις πλήρη αυτονομία.\nΠροηγούμενο άρθρο Love letter #19 : Τα ερωτικά γράμματα της Μαλβίνας\nΕπόμενο άρθρο Αγαπητή «Α, μπα»: Έμαθα πως η κοπέλα του τον απατά


CJ's Grill, Mammoth Lakes - Κριτικές εστιατορίων - TripAdvisor\nCJ's Grill: Εστιατόρια στην περιοχή\nΔραστηριότητες κοντά σε: CJ's Grill\nΝο 21 από 69 Εστιατόρια - Mammoth Lakes}\nΤο εστιατόριο CJ's Grill δεν έχει διαθεσιμότητα για την ώρα που ζητήσατε. Επιλέξτε διαφορετική ώρα ή αναζητήστε εστιατόρια με διαθεσιμότητα.\nΥπέροχο για μεσημεριανό γεύμα στη βεράντα\nΉσυχα την Παρασκευή το βράδυ, τέλειο για οικογένειες\nΕίμαι απογοητευμένος με CJ's Grill φέτος!\nΚοντά σε σχεδόν τα πάντα και θα ξαναπάω.\nΛάβετε γρήγορα απαντήσεις από το προσωπικό του CJ's Grill και από προηγούμενους επισκέπτες.\nΔιεύθυνση: 343 Old Mammoth Road, Mammoth Lakes, CA 93546\nΑριθμός τηλεφώνου: +1 760-934-3077


Παρασκευή, 28 Αυγούστου 2015 10:47\nΜετά από το θρίαμβο του Ιουλίου, και με δική σας απαίτηση, επανέρχεται: O Βασιλιάς ζει, και χαλάει κόσμο! Και μαζί του και ο νέος θεσμός της πόλης, τα Gazarte Taratsa Live Sessions, που επανήλθε δυναμικά!Ο Γιώργος Ζερβός, ιδρυτικό μέλος και side performer των Penny & The Swingin’ Cats, παρουσιάζει ένα μοναδικό αφιέρωμα στον βασιλιά του Rock ‘n’ Roll. Μια μουσική αναδρομή στη δισκογραφία του θρυλικού Elvis, μπολιασμένη με την προσωπική νότα του Γιώργου Ζερβού, ο οποίος θα μας δώσει και μία γεύση από τα δικά του τραγούδια. Ο Βασιλιάς είναι ένας και μοναδικός: Elvis Presley... η μοναδική φωνή , ο χαρισματικός performer, ένα όνομα που και μόνο στο άκουσμά του σε κάνει να θες να λικνιστείς σε ρυθμούς rock 'n' roll, να ξεφαντώσεις, να τραγουδήσεις! Ευκαιρία λοιπόν να το κάνεις στη δροσερότερη ταράτσα της πόλης, κρατώντας ένα περιποιημένο ποιοτικό κοκτέιλ ή μια εκλεκτή μπύρα στο χέρι.Τι κι αν έκλεισαν πριν λίγες μέρες 38 χρόνια από τότε που έφυγε; Ο “Βασιλιάς” είναι πάντα εδώ. Κι εμείς θα γιορτάσουμε τη σχέση που ήδη δημιούργησε με το νέο θεσμό της πόλης, τα Gazarte Taratsa Live Sessions, με μία παράσταση - αφιέρωμα στην πλούσια δισκογραφία του. Γιατί λοιπόν να είστε Lonesome Tonight? Γιατί να μένετε σπίτι με Suspicious Minds? Ελάτε να χαρείτε μαζί μας ένα πρόγραμμα αληθινό Tutti Frutti! Ο Γιώργος Ζερβός είναι πλέον ο επίσημος πρεσβευτής του Elvis στη χώρα μας! Τρέμε Λας Βέγκας! Έρχεται η Ταράτσα του Gazarte!\nΤοποθεσία: Gazarte, Βουτάδων 32-34, ΓκάζιΗμερομηνία: Πέμπτη 10 Σεπτεμβρίου 2015Ώρα έναρξης: 22.00Τιμή εισιτηρίου: 6 €Προπώληση: Gazarte, Public, Iανός, Παπασωτηρίου, Seven Spots, Reload Stores και τηλεφωνικά στο 11876Online sales: www.gazarte.gr, www.public.gr, www.viva.grΠληροφορίες: www.gazarte.gr Σχετικές ειδήσεις


Parimatch Betslip Booster: Ενίσχυσε το δελτίο σου μέχρι και 100%\nΑρχική » Parimatch » Parimatch cy: Προσφορές » Ενίσχυσε το δελτίο σου μέχρι και 100% (Betslip Booster)\nΠλέον θα έχεις κάθε λόγο για να ποντάρεις στα αγαπημένα σου παρολί, μιας και η Parimatch έρχεται να σου πριμοδοτήσει τα κερδισμένα σου δελτία μέχρι και 100%. Ναι, πολύ καλά διάβασες!\nΤο μόνο που έχεις εσύ να κάνεις είναι να τοποθετήσεις ένα παρολί με 3 ή περισσότερους αγώνες, με ελάχιστη απόδοση 1.50 ανά γεγονός και εφόσον κερδίσεις, τότε θα πριμοδοτηθείς.\nΠως υπολογίζεται το πριμ για κάθε περίπτωση\nΓια παράδειγμα, τοποθέτηση στοιχήματος αξίας €15 με αποδόσεις 7 με συνολικά 7 επιλογές στο κουπόνι. Συνεπώς, 20% των κερδών μου θα αυξηθούν με χρηματικό έπαθλο. Κέρδη €105 + €18 αυξημένα κέρδη (Καθαρό κέρδος 15 x 7 = €105 + αυξημένα κέρδη ( €105 – €15 ) x 20% = €18)) δίνοντας συνολικό κέρδος €123\n4. Τοποθετήστε ένα στοίχημα τύπου παρολί με 3 ή περισσότερες επιλογές, με ελάχιστη απόδοση 1.5 και θα αυξήσουμε τα κέρδη σας μέχρι και 100%\n7. Το ελάχιστο ποσό πονταρίσματος είναι €0.10\n9. Οι επιλογές μπορούν να είναι από όλα τα αθλήματα σε pre-match ή live σε όλες τις αγορές στοιχήματος (αποτέλεσμα αγώνα, σκόρερ, νικητής)\n12. Τα συνδυασμένα στοιχήματα που έχουν χρησιμοποιήσει Cash Out δεν πληρούν τις προϋποθέσεις για Betslip Booster\n15. Οι αποδόσεις κάθε επιλογής πρέπει να είναι μεγαλύτερες ή ίσες με 1.30. Εάν οι ελάχιστες αποδόσεις δεν πληρούνται σε μία από τις επιλογές, τότε αυτή η επιλογή δεν θα ληφθεί υπόψιν.\nΓια παράδειγμα, εάν έχετε συνδυασμό 5 επιλογών, αλλά 2 από τις επιλογές έχουν αποδόσεις μικρότερες από 1.30, τότε το Multi Boost θα υπολογιστεί για 3 επιλογές. Στην περίπτωση που 1 επιλογή είναι μικρότερη από την ελάχιστη απόδοση (συμπεριλαμβανομένων των ακυρωθέντων), το κουπόνι υποβιβάζεται μείων 1 επιλογή στην προσφορά. Για παράδειγμα: Εάν 1 επιλογή από τις 13 ακυρωθεί, τότε το κουπόνι υποβιβάζεται στην κατηγορία 12 επιλογές της προσφοράς.


Η πρώτη εβδομάδα, του Τελώνου και Φαρισαίου, ονομάζεται "προφωνήσιμος" γιατί αποτελεί το προοίμιο, την εισαγωγή στη Μ. Τεσσαρακοστή (παράγεται από το ρήμα "προφωνώ" που σημαίνει διακηρύσσω δημόσια, προαναγγέλω). Ονομάζεται όμως και "απολυτή" γιατί η Εκκλησία μας έχει ορίσει να μην φυλάγεται η νηστεία την Τετάρτη και την Παρασκευή της εβδομάδας αυτής. Διαβάζεται το σχετικό ευαγγέλιο (κατά Λουκά, ιη' 10-14) με το Φαρισαίο και τον Τελώνη.\nΗ δεύτερη εβδομάδα αρχίζει από την Κυριακή του Ασώτου και τελειώνει το επόμενο Σάββατο το βράδυ. Στις εκκλησίες, διαβάζεται η ευαγγελική περικοπή με την παραβολή του Ασώτου(Λουκά, ιε' 12-32), η οποία μας διδάσκει την εγκράτεια και τις αρετές της συντριβής της καρδιάς και της μετανοίας. Αυτήν την εβδομάδα τη νηστεύουμε ως συνήθως. Η επόμενη Κυριακή, της Απόκρεω, ονομάζεται έτσι λόγω της αποχής από το κρέας. Αυτός που θα νηστεύσει αποχαιρετά, τρόπον τινά, το κρέας, καταλύοντάς το την ημέρα αυτή για τελευταία φορά. Έτσι, το ρήμα " αποκρεύω" σημαίνει κάνω αποχή από το κρέας, ενώ στην αντίθετη περίπτωση που καταλύω το κρέας το Πάσχα, λέμε : "πασχάζω".\nΗ 3η εβδομάδα αρχίζει με την Κυριακή της Απόκρεω και λήγει το επόμενο Σάββατο. Διαβάζεται η ευαγγελική περικοπή (κατά Ματθαίον κε' 31-46) που περιέχει την εικόνα της μελλούσης Κρίσεως. Για το λόγο αυτό, προ της Κυριακής αυτής γίνεται το λεγόμενο "ψυχοσάββατο" για όλους τους κεκοιμημένους (όχι νεκρούς) ορθοδόξους χριστιανούς. Η εβδομάδα αυτή ονομάζεται "τυροφάγος" ή "τυρινή" γιατί κατά τη διάρκειά της τρώμε μόνο τυρί , γάλα, αυγά και τα παράγωγά τους - κι αυτό όλες τις ημέρες της εβδομάδος. Έτσι, βαθμιαία μπαίνουμε στη Μεγάλη Τεσσαρακοστή. Πολύ σημαντική είναι η περικοπή της Κυριακής της Τυροφάγου. Είναι σχετική με την παρακοή των πρωτοπλάστων και της εξώσεώς τους από τον Παράδεισο , αλλά και με την αθέτηση και παρακοή της νηστείας. Αν προσέξουμε την περικοπή της ημέρας, θα διαπιστώσουμε ότι εκτός από το ότι μας παρέχονται κίνητρα για την ευλογημένη αρετή της νηστείας, τονίζονται και οι προϋποθέσεις της νηστείας . Μια από αυτές είναι το να μην υπερηφανευόμαστε για τη νηστεία μας. Όποιος δεν νηστεύει δεν πρέπει να κατακρίνει εκείνον που νηστεύει και το ανάποδο. Διότι αρμόδιος να κρίνει είναι μόνο ο Θεός.\nΈνα πολύ σημαντικό χαρακτηριστικό των ημερών αυτών είναι οι υπέροχοι ύμνοι με το βαθύ πνευματικό περιεχόμενό τους. Ας δούμε ένα παράδειγμα : " Μη προσευχόμεθα φαρισαϊκώς αδελφοί, ο γαρ υψών εαυτόν ταπεινωθήσεται. Ταπεινωθώμεν εναντίον του Θεού τελωνικώς δια νηστείας κράζοντες: ιλάσθητι ημίν ο Θεός, τοις αμαρτωλοίς". Δηλαδή : " Ας μην προσευχόμαστε φαρισαϊκά, υποκριτικά αδελφοί, γιατί αυτόν που υψώνει τον εαυτό του (ως εγωιστής) θα τον ταπεινώσει ο Θεός. Αλλά ας ταπεινωθούμε μπροστά στο Θεό, όπως ο ταπεινός τελώνης και νηστεύοντες ας φωνάξουμε στον Κύριο : Κύριε ελέησέ μας τους αμαρτωλούς"!\nΔυστυχώς, η περίοδος αυτή έχει παρεξηγηθεί και έχει χάσει εντελώς τον πνευματικό της χαρακτήρα- από τον πολύ κόσμο. Ακούμε στα κανάλια τους δημοσιογράφους να διατυπώνουν ακραίες απόψεις περί οινοποσίας, "μασκαρέματος", διασκεδάσεων, ξεφαντώματος κ.α., ξεχνώντας ότι οι ημέρες είναι κατ'εξοχήν πνευματικού περιεχομένου. Δεν έχει θέση, σε καμία περίπτωση , ανάμεσα σε χριστιανούς η προτροπή κάποιας δημοσιογράφου : "Απόκριες είναι και όλα επιτρέπονται"!!! Λάθος. Δεν επιτρέπονται όλα. Εκτός αν η δημοσιογράφος συμπεριλαμβάνει και τις εκκλησιαστικές υποχρεώσεις των χριστιανών. Εκείνο που δεν πρέπει να ξεχνάμε είναι το ότι πολλά από αυτά που γίνονται τις ημέρες αυτές ανάγονται στα αρχαία ειδωλολατρικά μυστήρια και οι χριστιανοί πρέπει να τα αποφεύγουν περιοριζόμενοι στα ανώτερα, τα πνευματικά και ψυχοσωτήρια. Αλλά για το θέμα αυτό θα έχουμε την ευκαιρία να αναλύσουμε προσεχώς. Προς το παρόν, ας ευχηθούμε ο Πανάγαθος Θεός να μας φωτίζει και να μας καθοδηγεί "εις παν έργον αγαθόν" και ευάρεστο σ' Αυτόν!


Κομμωτήριο ΚΟΝΤΟΝΙΚΟΥ Σ. & ΣΙΑ ΕΕ | Kérastase\nΚΟΝΤΟΝΙΚΟΥ Σ. & ΣΙΑ ΕΕ\nΠρογραμματίστε το ραντεβού σας στο κομμωτήριο ΚΟΝΤΟΝΙΚΟΥ Σ. & ΣΙΑ ΕΕ, το αγαπημένο σας κομμωτήριο Kérastase στην περιοχή ΒΟΛΟΣ για μια μοναδική εμπειρία που περιλαμβάνει επαγγελματική διάγνωση μαλλιών, μια απόλυτα προσωποποιημένη τελετουργία περιποίησης μέσα στο κομμωτήριο και πρόταση του εξειδικευμένου προγράμματος περιποίησης για το σπίτι χρησιμοποιώντας τα κορυφαία προϊόντα Kérastase.\nΣας προσκαλούμε να ζήσετε στο κομμωτήριο ΚΟΝΤΟΝΙΚΟΥ Σ. & ΣΙΑ ΕΕ, μια μοναδική, ολοκληρωμένη εμπειρία περιποίησης. Εδώ, το απολαυστικό ταξίδι θα ξεκινήσει με την επαγγελματική διάγνωση και θα συνεχιστεί με μια χαλαρωτική τελετουργία περιποίησης. Για να παρατείνετε τα αποτελέσματα της τελετουργίας, ο σύμβουλος Kérastase θα σας συμβουλέψει σχετικά με το Πρόγραμμα Περιποίησης για το Σπίτι χρησιμοποιώντας τα κορυφαία προϊοντα της Kérastase που ταιριάζουν απόλυτα στις ανάγκες σας. Τα μαλλιά σας θα είναι και πάλι λαμπερά και υγιή. Επισκεφθείτε το αγαπημένο σας κομμωτήριο στην περιοχή ΒΟΛΟΣ και βιώστε μια πολυτελή εμπειρία μεταμόρφωσης των μαλλιών σας.\nΣτο κομμωτήριο ΚΟΝΤΟΝΙΚΟΥ Σ. & ΣΙΑ ΕΕ, μπορείτε να ζήσετε αυτή τη μοναδική εμπειρία Kérastase χάρη στους εξειδικευμένους Συμβούλους στη Διάγνωση των Μαλλιών και την αναγνώριση των αναγκών τους, προτείνοντας σας μια ολοκληρωμένη τελετουργία περιποίησης. Με τη βαθιά τους γνώση και εμπειρία οι Σύμβουλοι Kérastase στη περιοχή ΒΟΛΟΣ θα σας δώσουν συμβουλές, μυστικά και οδηγίες για την αποτελεσματική περιποίηση των μαλλιών σας.\nΠάτε στο κομμωτήριο για βαφή, ανταύγειες, κούρεμα ή ακόμη και μια ολοκληρωμένη μεταμόρφωση; Ο εξειδικευμένος κομμωτής σας μπορεί να αναγνωρίσει όλες τις ανάγκες των μαλλιών σας και να χαρίσει και πάλι στα μαλλιά σας την υγεία και τη λάμψη που ονειρεύεστε. Όλα τα προϊόντα Kérastase που χρησιμοποιούνται στο κομμωτήριο περιέχουν τις υψηλότερες περιεκτικότητες ενεργών συστατικών και τις πλέον καινοτόμες τεχνολογίες που διασφαλίζουν την περιποίηση σε βάθος και την άμεση μεταμόρφωση των μαλλιών. Το κομμωτήριο ΚΟΝΤΟΝΙΚΟΥ Σ. & ΣΙΑ ΕΕ στην περιοχή ΒΟΛΟΣ σας περιμένει για μια πολυτελή εμπειρία περιποίησης για ονειρικά μαλλιά.\nΣας περιμένουμε στο κομμωτήριο ΚΟΝΤΟΝΙΚΟΥ Σ. & ΣΙΑ ΕΕ να ανακαλύψετε προϊόντα Kérastase στην περιοχή ΒΟΛΟΣ.


Σύνθεση Εαυτού: Ο φόβος του διαλόγου\nΔεν το βλέπουμε. Γιατί επιμένουμε να κοιτάμε μέσα από τον διχασμένο νου μας, που επιλεκτικά διαλέγει, οπλίζεται και προσπαθεί να φανεί, ξεχωριστός, ανώτερος, σωστός. Ειδικά σε περιόδους κρίσης, όλ’ αυτά διαφαίνονται πολύ πιο καθαρά, αλλά μόνο αν έχουμε μάθει να βλέπουμε πίσω από τα φαινόμενα, πέρα από το εκπαιδευμένο εγώ μας.\nΟ διάλογος είναι τελείως άλλη κατάσταση, αν και νομίζουμε οι περισσότεροι πως είναι συνώνυμο της συζήτησης και έτσι τον χρησιμοποιούμε. Δεν ξέρουμε τη διαφορά ανάμεσα στο «σκέφτομαι», το «διαλογίζομαι», το «συζητάω» και το «συνδιαλέγομαι». Και όχι, δεν είναι συνώνυμες έννοιες.\nΟ διάλογος ξεκινά εσωτερικά, με κέντρο τον εαυτό μας, έχοντας επίγνωση ποιοι είμαστε κάθε στιγμή. Σχετίζεται επίσης με όλα και με άλλους γύρω μας, έξω από το ασφυκτικό εγώ μας, με την ικανότητα να βλέπουμε ταυτόχρονα πολλές διαφορετικές οπτικές, να συναισθανόμαστε χωρίς να ταυτιζόμαστε, να δημιουργούμε, αντλώντας από το άγνωστο, νέες οπτικές, δημιουργικές σκέψεις, αυθεντικές λύσεις.\nΕιδικά το γραπτό, και για τους πιο πάνω λόγους το φοβόμαστε. Έχουμε γίνει τόσο ειδικοί στο να κρύβουμε τις πραγματικές μας σκέψεις (ακόμα κι από τον εαυτό μας), να μιλάμε ασταμάτητα χωρίς να ακούμε πραγματικά, να τρέχουμε αντί να προσέχουμε, να παρατηρούμε, να αφουγκραζόμαστε, που ο γραπτός διάλογος μας φαίνεται ανησυχητικά αργός, ενώ τον ονομάζουμε «μη πραγματικό».\nΟι λίγοι που τον τολμούν, ξεφεύγοντας από τις προσταγές τις εποχής, το σύνηθες και το γνώριμο ασφαλές, διαπιστώνουν πόσα έχαναν, πόσα ανακαλύπτουν, πόσα φανερώνουν και πόσο πιο αληθινός είναι από το συνηθισμένο μπλα μπλα των συζητήσεων και των «φιλικών συνευρέσεων». Όχι, δεν είναι είτε το ένα είτε το άλλο… όμως, χωρίς διάλογο, δημιουργούμε απλά μια Βαβέλ…αιώνες τώρα!\nΘα τολμούσαμε να αμφιβητήσουμε τα γνώριμα "σωστά" που ξέρουμε; Θ βγαίναμε από τη ζώνη άνεσης που μας χαρίζει τη φαινομενική κυριαρχία μας; Θα εμπιστευόμασταν να "κατεβάσουμε ταχύτητα" στο νου που έμαθε να αντιλαμβάνεται μόνο επιφανειακά, αποσπασματικά και καθαρά εγωιστικά;\nΑναρτήθηκε από Xristiana Sophia στις 1:15 μ.μ.


e-missos.gr ...το υπόστεγο της ανησυχίας! [[ Ηλεκτρονικό περιοδικό ποίησης , λογοτεχνίας και ανησυχίας ]] - αΙθουσα συζητΗσεων • Προβολή θέματος - 80's and its aftershock\n80's and its aftershock\nαπό Bottlenecks » Τετ Δεκ 21, 2005 2:23 pm\nΠοιοι θα μπορουσαν να κλεισουν καλυτερα τις φετεινες εορταστικες εκδηλωσεις και πανηγυρισμους στον Αλχημιστη ? Μονο οι Βottlenecks ! Μας ξερετε απο παλια ? Θελετε να μας γνωρισετε ? Ελατε την Κυριακη 8 Ιανουαριου στον αλχημιστη!\nΘα σας περιμενουμε μαζι με τα CDs μας ,που ως βαση τους εχουν την σκοτεινη δεκαετια των 80's και οχι μονο.. Ισως οι Βottlenecks επιφυλλασουν εκπληξεις , χαρουμενες.\nΕνδεικτικα αναφερουμε συγροτηματα οπως : Cure , Deine Lakaien, Fad Gadget, Echo and the Bunnymen , Mission , Sisters of Mercy , Alien Sex Fiend , Jοy Division , Bauhaus , Nanes , Tears for fears etc . απλα για να εχετε μια ιδεα για το τι 8α ακουστει. Αλλα σας προκαλουμε να μας ζητησετε οτι θελετε εκεινη την στιγμη απο την dark ,minimal , goth , electro σκηνη των 80's-90's καθως και indie ,alternative συγχρονα κομματια που εχουν ομως κλεψει κατι απο εκεινες τις εποχες.\nΣας περιμενουμε ολους ,μετα τις 22:30 , στον Αλχημιστη ,Χριστοκοπίδου 3 & Καραισκάκη, Ψυρρή .\nΕγγραφή: Τετ Δεκ 21, 2005 2:22 pm


Η Google βελτιώνει το Fit app και προσθέτει τρία νέα tiles στο Wear OS - Google - Insomnia.gr\nΓιώργος Θεοδοσίου · 18/11/2020 10:13 πμ\nΑν και για κάποιους αποτελεί έκπληξη, το Wear OS λαμβάνει ακόμη ενημερώσεις.\nΚι όμως, το Wear OS συνεχίζει να λαμβάνει ενημερώσεις. Καθώς η Google προσπαθεί να ολοκληρώσει την εξαγορά της Fitbit, οι αναβαθμίσεις στο Wear OS γίνονται με αργούς ρυθμούς. Και όταν αυτές γίνονται, συνήθως δεν είναι μεγάλες. Παρ΄ όλα αυτά, η Google ανακοίνωσε ένα σύνολο αλλαγών που περιλαμβάνουν τρία νέα tiles (Workouts, Weather & Breathe) αλλά και βελτιώσεις στο Fit app.\nΌταν παρουσιάστηκαν τα tiles πέρυσι, η Google έδινε στους χρήστες 6 στο σύνολο επιλογές και από την ημέρα που κατήργησε φέτος το όριο των 5 tiles, δεν συνέβησαν πολλά. Οι αλλαγές που ανακοινώθηκαν σημαίνουν ότι θα υπάρχουν πιο χρήσιμες επιλογές για τους χρήστες ενώ ταυτόχρονα το Wear OS θα μοιάσει περισσότερο στο αρκετά ανώτερο για την ώρα Tizen OS της Samsung.\nΤο Workouts tile θα προσφέρει συντομεύσεις στις πρόσφατες προπονήσεις του χρήστη ενώ θα εμφανίζει και διάφορες μετρήσεις καθώς αυτός αθλείται. Το Weather tile έρχεται με νέα εμφάνιση με τη Google να λέει ότι είναι φιλικότερο προς τα μάτια και θα εμφανίζει όλες τις συνήθεις πληροφορίες πρόβλεψης του καιρού. Το Breathe tile θα επιτρέπει στον χρήστη να ξεκινήσει καθοδηγούμενες αναπνευστικές ασκήσεις ενώ θα τον ενημερώνει για τις μεταβολές του καρδιακού ρυθμού πριν και μετά τις ασκήσεις.\nΗ Google ενημέρωσε επίσης και το Fit app για να εμφανίζει καλύτερα τις πληροφορίες που αντλεί από τις συνδεδεμένες συσκευές. Εκτός από τους δακτύλιους που δείχνουν την πρόοδο των βημάτων, η αρχική σελίδα θα εμφανίζει επίσης μια περίληψη των μετρήσεων του χρήστη, την πιο πρόσφατη προπόνησή του αλλά και τις διάφορες αλλαγές με την πάροδο του χρόνου σε πράγματα όπως ο καρδιακός ρυθμός, το βάρος και η αρτηριακή πίεση.\nΗ παρακολούθηση ύπνου γίνεται επίσης πιο χρήσιμη, ειδικά για όσους φορούν smartwatch στο κρεβάτι. Το Fit θα εμφανίζει τη νυχτερινή δραστηριότητα, τα στάδια του ύπνου ενώ θα επιτρέπει στον χρήστη να ορίσει στόχους για τα προγράμματα ύπνου. Θα λειτουργεί ακόμη κι αν ο χρήστης χρησιμοποιεί εφαρμογές παρακολούθησης ύπνου όπως το Sleep As Android ή το Sleep Cycle με τη Google να λέει ότι θα κάνει αναβαθμίσεις στο μέλλον, ώστε να υποστηρίζονται περισσότερες συσκευές και εφαρμογές.\nΑυτές οι ενημερώσεις θα κυκλοφορήσουν τις επόμενες ημέρες και ενώ καμία από αυτές δεν είναι πρωτοποριακές βελτιώσεις, είναι παρ’ όλα αυτά ένα ενθαρρυντικό σημάδι ότι η Google συνεχίζει να εργάζεται στο Wear OS. Πολλές από αυτές τις προσθήκες μοιάζουν με την προσπάθεια της Google να μειώσει το χάσμα που έχει δημιουργηθεί με άλλες πλατφόρμες όπως το Tizen ή το WatchOS. Σε κάθε περίπτωση, αν η αμερικανική εταιρία συνεχίσει να κυκλοφορεί χρήσιμα εργαλεία, ενδεχομένως το κενό να κλείσει ακόμη περισσότερο ενώ δεν αποκλείεται να εργάζεται ήδη και σε μία νέα έκδοση.\nβαλτε tiles και στο τέλος μόνο την ώρα δεν θα βλέπουμε.\nΑκόμα δεν εχει γίνει scrap αυτό το Project ? πως και τους ξέφυγε\nΣωστός! Αλλά η αλήθεια ειναι ποιος μπορεί να πει όχι σε κάτι παραπανω; Εξάλλου μη γελιόμαστε μόνο για την ώρα δεν τα παίρνουμε\nΤο πλακοστρώνει καλά η Google ... 😁\nΔε μπορω να καταλαβω γιατι το αφησε στη μοιρα του το android wear (wear os), οταν ειχε τοσο μεγαλη υποστηριξη απο developers στο store. ειχα το g watch r και μετα το gear s3 frontier, ουτε το 10% των εφαρμογων του δεν εχει το τελευταιο


Δολοφονία Γιάννη Μακρή: «Η Βικτώρια ζούσε στον κόσμο της» - nassosblog.gr\n66.6k Views by Nassosblog 6 Νοεμβρίου, 2018, 7:20 πμ inCelebrity News\nΜεγάλο θέμα στα ξένα μέσα αποτελεί η είδηση της δολοφονίας του Γιάννη Μακρή. Σύμφωνα με το ρεπορτάζ της “Daily Mail” η σύζυγός του, Βικτώρια Καρυδά φαίνεται να μην γνώριζε τίποτα για το παρελθόν του, ενώ αναφέρουν ο σχεδιαστής Γιάννης Τόγκος, ο οποίος είχε σχεδιάσει το νυφικό της δήλωσε στην “Sydney Morning Herald” ότι το μοντέλο δεν είχε ιδέα για το εγκληματικό παρελθόν του συζύγου της.\n«Ακόμη κι αν ο σύζυγός της είχε οποιουδήποτε είδους άλλη δουλειά, δεν πιστεύω ότι ήξερα κάτι γιατί ζούσε στον δικό της κόσμο, σε ένα σύννεφο. Όταν είσαι ερωτευμένος τα βλέπεις όλα αλλιώς, όμορφα. Δεν πιστεύω ότι ξέρει κάτι», δήλωσε ο σχεδιαστής.\nΣύμφωνα με τις ίδιες πηγές η 33χρoνη σκέφτεται να μετακομίσει στην Αυστραλία μαζί με τα παιδιά της.\nΗ τελευταία συνέντευξη του Μακρή: “Δεν έχω καμία σχέση με το παρελθόν μου”


Για εξοικονόμηση εισροών, καλύτερες αποδόσεις, υψηλότερη ποιότητα, χαμηλότερο περιβαλλοντικό αποτύπωμα\nΕυφυής γεωργία σημαίνει η κατάλληλη ενέργεια, στο κατάλληλο μέρος, την κατάλληλη στιγμή, με την κατάλληλη ποσότητα. Άρα ορθές γεωργικές πρακτικές, που συμβάλλουν στην εξοικονόμηση διαθέσιμων φυσικών πόρων και στη βέλτιστη χρήση των εισροών στη γεωργία.\nΣτο βαμβάκι μέχρι πρόσφατα δεν είχε γίνει κάτι στην Ελλάδα, σε αντίθεση με Αμερική, Αυστραλία και Βραζιλία, όπου θεωρούν ότι αυτός είναι ο μόνος δρόμος για να είναι ανταγωνιστικοί.\nΣτην Ελλάδα, σε σύγκριση με αυτές τις χώρες, το πρόβλημα είναι ο πολύ μικρός κλήρος. Ακόμη και μεγάλοι παραγωγοί βάμβακος έχουν την έκταση τους διεσπαρμένη σε πολλά κομμάτια, μακριά το ένα από το άλλο. Αυτό αποτρέπει τις επενδύσεις που χρειάζονται (μετεωρολογικοί σταθμοί, αισθητήρες κλπ), καθώς δεν είναι εφικτό να αγοράζονται για κάθε αγροτεμάχιο τους.\nΤα Θρακικά Εκκοκκιστήρια αποφάσισαν να παίξουν τον ρόλο του ενδιάμεσου και ξεκίνησαν το 2017/18 στη Ροδόπη την ευφυή γεωργία με την εφαρμογή του συστήματος Gaiasense της εταιρείας Neuropublic, όντας διαχειριστές του προγράμματος σε μια μεγαλύτερη έκταση.\nΚατ' αρχήν παίρνονται δείγματα από τα χωράφια, τα οποία στέλνονται για εδαφολογική ανάλυση (εδώ μπορείτε να δείτε τα αποτελέσματα μιας εδαφολογικής ανάλυσης και της συμβουλής για λίπανση). Κάθε 5 ημέρες έρχονται φωτογραφίες από τους δορυφόρους Sentinel της ΕΕ. Οι πληροφορίες που δίνουν είναι εντυπωσιακές. Επίσης τοποθετούνται στην ευρύτερη περιοχή μετεωρολογικοί σταθμοί, αισθητήρες υγρασίας και εντομοπαγίδες.\nΜε τα συνολικά στοιχεία που συλλέγονται και τα ημερολόγια που συμπληρώνονται από τους γεωπόνους της επιχείρησης και καταγράφουν τις καλλιεργητικές φροντίδες των παραγωγών που συμμετέχουν, δίδονται συμβουλές στον κάθε παραγωγό ξεχωριστά για το πότε πρέπει να γίνει άρδευση, με ποια ποσότητα, για σωστή λίπανση αλλά και αντιμετώπιση ασθενειών.\nΟι παραγωγοί πληρώνουν μια μικρή ετήσια συνδρομή. Για κάθε καλλιεργητική χρονιά κάθε παραγωγός παίρνει μία έκθεση για τα αγροτεμάχια του με όλα τα στοιχεία της καλλιέργειας (μια τέτοια έκθεση μπορείτε να δείτε εδώ).\nΗ εμπειρία των παραγωγών που συμμετέχουν είναι πολύ θετική και έτσι αυξάνονται κάθε χρόνο τα στρέμματα που συμμετέχουν στο πρόγραμμα ευφυούς γεωργίας.


Το Μακρυχώρι "έσπασε" το αήττητο του Αχιλλέα Φαρσάλων - Πρώτος Τύπος\nΤο Μακρυχώρι “έσπασε” το αήττητο του Αχιλλέα Φαρσάλων\nΟ Αχιλλέας Φαρσάλων γνώρισε την ήττα με σκορ 5 – 1 στο Μακρυχώρι από τον τοπικό Αετό και έτσι σταμάτησε το αήττητο σερί του που “έτρεχε” πέντε αγωνιστικές.\nΟ Αχιλλέας παρατάχθηκε με αρκετές ελλείψεις και το Μακρυχώρι όντας μια από τις πλέον έμπειρες και ποιοτικές ομάδες της κατηγορίας το εκμεταλλεύτηκε από νωρίς σκοράροντας 4 τέρματα σε 17′ με τους Κολοβό (1′), Μπενεχούτσο (11′), Γκαμπέτα (14′) και Μάντζαρη (17΄).\nΟ Αχιλλέας μείωσε προς στιγμήν με τον Κομισόπουλο σε 4-1 στο 37΄αλλά ο Μπενεχούτσος με το ξεκίνημα της επανάληψης διαμόρφωσε το τελικό 5-1.\nΑετός Μακρυχωρίου (Κ. Κατσάρας-Λ. Τέας): Σταμέλος, Γκαμπέτας (58΄Γουλούλης), Φορτομάρης (46΄Σπανός), Σιάτρας, Μητρούσκας, Ντιντής, Κολοβός (60΄Παπαδόπουλος), Κλούρας, Κατσαμάγκας, Μάντζαρης (60΄Ιωαννίδης), Μπενεχούτσος.\nΑχιλλέας Φαρσάλων (Χ. Καπελιάνης): Μαργαρίτης, Αναγνώστης, Τσούλης Α., Μπερσιάνης, Πετράκης Χ., Κομισόπουλος, Παπακωνσταντίνου, Τσούλης Δ. (51΄Γκούνης), Ιμεράι (28΄Πετράκης Μ.), Παρθένης, Γαγάρας (71΄Μπαϊράμι).\nΉττα για την Θύελλα Βασιλί...\nΟι πρώτοι “16” της Αναγέννησης Φαρσάλων\nΚοπή πίτας για την παιδική Δημοτική Χορωδία Φαρσάλων


Γλυκά Νερά: Ξέσπασε η Κατερίνα Καινούργιου on air: «Αυτό το κάθαρμα…»! (vid) - to10.gr\nΑρχική / LIFEWITNESS / Γλυκά Νερά: Ξέσπασε η Κατερίνα Καινούργιου on air: «Αυτό το κάθαρμα…»! (vid)\nΠρώτο θέμα της επικαιρότητας αποτελεί η δολοφονία της Κάρολαϊν στα Γλυκά Νερά, μετά την ομολογία του 32χρονου συζύγου της.\nΟ πιλότος στο τέλος της ομολογίας του είπε: «να εκτίσω την ποινή μου και να γυρίσω στην κόρη μου».\nΣ’ αυτή τη φράση στάθηκε η Κατερίνα Καινούργιου και ξέσπασε: «Έχω τόσες απορίες, συγγνώμη… Αυτό το κάθαρμα βγει σε 13 χρόνια μπορεί να αναλάβει και την επιμέλεια του παιδιού, της 13χρονης ανήλικης κόρης του;»!\nΉταν 11 Μάϊου όταν οι αστυνομικοί μπαίνοντας από το παράθυρο της πίσω αυλής της μεζονέτας στην πάροδο της οδού Παναγούλη στα Γλυκά Νερά αντίκρισαν ένα από τα πιο ειδεχθή εγκλήματα. Την 20χρονη Καρολάιν δολοφονημένη δίπλα από το 11 μηνών κοριτσάκι της και τον 32χρονο σύζυγό της λίγο πιο δίπλα δεμένο.\nΗ αστυνομία εξιχνίασε το έγκλημα…


kynigesia.gr - Ευθανασία στη φώκια του Τάμεση - Δέχθηκε άγρια επίθεση από σκύλο\nΕυθανασία στη φώκια του Τάμεση - Δέχθηκε άγρια επίθεση από σκύλο\nSniper\t 23 Μαρτίου 2021\nΚτηνίατροι αναγκάστηκαν να κάνουν ευθανασία στον «Φρέντι», μια δημοφιλή φώκια στον Τάμεση που δέχθηκε άγρια επίθεση από σκύλο την περασμένη Κυριακή.\nΗ νεαρή φώκια είχε ονομαστεί έτσι με έμπνευση από τον Φρέντι Μέρκιουρι, επειδή διασκέδαζε τους περαστικούς με τα όσα έκανε. Είχε κερδίσει τις καρδιές των Λονδρέζων από τη στιγμή που εγκαταστάθηκε στον Τάμεση, κοντά στη γέφυρα Χάμερσμιθ, πριν από μερικές εβδομάδες.\nΌμως, την Κυριακή ο «Φρέντι» δέχθηκε άγρια επίθεση από σκύλο. Τέσσερις περαστικοί, ανάμεσά τους ένας κτηνίατρος, έσπευσαν να απελευθερώσουν τη 10 μηνών φώκια από τα σαγόνια του σκύλου. Ο ιδιοκτήτης του κατοικίδιου το πήρε και έφυγαν από το σημείο.\nΆνθρωποι της BDMLR, οργάνωση της Βρετανίας για τη διάσωση θαλάσσιων θηλαστικών, έσπευσαν στο σημείο και αφού περιποιήθηκαν τα τραύματα του «Φρέντι», τον μετέφεραν σε νοσοκομείο για άγρια ζώα.\nΗ κατάσταση της φώκιας δεν άφησε περιθώρια στους κτηνιάτρους. Είχε κάταγμα και εξάρθρωση στο ένα του πτερύγιο, ενώ είχε υποστεί ζημιά σε αρθρώσεις και νεύρα.\nΣε ανακοίνωση που εξέδωσε το νοσοκομείο άγριων ζώων, οι κτηνίατροι ανέφεραν πως η μόνη «ηθική και δίκαιη επιλογή» που είχαν ήταν να πάψει να υποφέρει η φώκια και έτσι αποφασίστηκε η ευθανασία.\nΟι ειδικοί εξήγησαν ότι δεν μπορεί να γίνει αναισθησία σε φώκια και παρότι έκαναν ενέργειες για το κάταγμα, δεν μπορούσε να γίνει τίποτα για την εξάρθρωση. Επίσης, παρά τα αντιβιοτικά και τα αναλγητικά που χορηγούνταν στον «Φρέντι», ήταν ξεκάθαρο πως δεν ένιωθε καλά και αρνούνταν να φάει. Οι κτηνίατροι ανέφεραν ακόμη πως υποπτεύονταν ότι εξαπλωνόταν η μόλυνση από τα τραύματα που του προκάλεσε ο σκύλος.\nΗ οργάνωση BDMLR επικοινώνησε με αρκετούς κτηνιάτρους για θαλάσσια θηλαστικά, τόσο στη Βρετανία όσο και στην Ολλανδία, μεταξύ των οποίων ένας ορθοπεδικός χειρουργός, αλλά δυστυχώς δεν μπορούσε να γίνει τίποτα.\nΜε αφορμή αυτή τη θλιβερή ιστορία, οι κτηνίατροι του νοσοκομείου έκαναν έκκληση στον κόσμο να μην πλησιάζει ποτέ τις φώκιες, όπως και πάντα να έχουν με λουρί και υπό έλεγχο τους σκύλους τους.\n«Ελπίζουμε αυτή η ιστορία να βοηθήσει στην εκπαίδευση των ανθρώπων προκειμένου να ακολουθούν τις κατάλληλες οδηγίες για το πώς πρέπει να συμπεριφέρονται κοντά στα άγρια ζώα, προκειμένου να μην τους προκαλούν ενόχληση ή χειρότερα προβλήματα», δήλωσε από την πλευρά του ο CΕΟ της οργάνωσης BDMLR, Άλαν Νάιτ.\nΚορονοϊός: Είναι επικίνδυνη η βόλτα με τον σκύλο;\nΠεραστικός κλώτσησε σκύλο – Τώρα θα αναγκαστεί να πληρώσει 30.000 ευρώ!\nσκύλος,\tΛονδίνο,\tΕΠΙΘΕΣΗ,\tφώκια